
číslo zmluvy objednávateľa: 


ZMLUVA O DIELO
„Servis štyroch KGJ po dosiahnutí 45 000 motohodín v MHTH závod Košice“
uzatvorená podľa ustanovenia § 536 a nasl. zákona č. 513/1991 Zb. Obchodný zákonník
v znení neskorších predpisov (ďalej len „Obchodný zákonník“)

ZMLUVNÉ STRANY:

Obchodné meno:	MH Teplárenský holding, a.s.
sídlo:	Turbínová 3, 831 04 Bratislava – mestská časť Nové Mesto 
IČO:	36 211 541
DIČ:	2020048580	IČ DPH: SK2020048580
IBAN:	SK17 1100 0000 0026 2706 4293	BIC (SWIFT): TATRSKBX
zapísaná v Obchodnom registri Mestského súdu Bratislava III, oddiel Sa, vložka č. 7386/B
v mene spoločnosti konajú Ing. Adrián Jenčo, LL.M., MBA, predseda predstavenstva, a JUDr. Róbert Spál, LL.M., MBA, podpredseda predstavenstva

(ďalej len „Objednávateľ“)

a

Obchodné meno:	[BUDE DOPLNENÉ]
sídlo:	[BUDE DOPLNENÉ]
IČO:	[BUDE DOPLNENÉ]
DIČ:	[BUDE DOPLNENÉ]	IČ DPH: [BUDE DOPLNENÉ]
IBAN:	[BUDE DOPLNENÉ]	BIC (SWIFT): [BUDE DOPLNENÉ]
zapísaná v Obchodnom registri [BUDE DOPLNENÉ] súdu [BUDE DOPLNENÉ], oddiel [BUDE DOPLNENÉ], vložka č. [BUDE DOPLNENÉ]
v mene spoločnosti koná/konajú [BUDE DOPLNENÉ] [BUDE DOPLNENÉ] 
(ďalej len „Zhotoviteľ“)

1 [bookmark: _Ref183681622]PREDMET ZMLUVY

1.1 [bookmark: _Ref235716408]Touto zmluvou sa Zhotoviteľ zaväzuje za podmienok dohodnutých v tejto zmluve vykonávať servis na motoroch zariadení Objednávateľa, a to na motoroch kogeneračných zdrojov KGJ 1, 2, 3 a 4 označených ako:
a) [bookmark: _Ref235716417]KGJ 1, typ B35: 40V20AG2, výrobca ROLLS-ROYCE BERGEN ENGINES AS, výr. číslo 17329,
b) [bookmark: _Ref235716455]KGJ 2, typ B35: 40V20AG2, výrobca ROLLS-ROYCE BERGEN ENGINES AS, výr. číslo 17330,
c) [bookmark: _Ref235716494]KGJ 3, typ B35: 40V20AG2, výrobca ROLLS-ROYCE BERGEN ENGINES AS, výr. číslo 17331,
d) [bookmark: _Ref235716510]KGJ 4, typ B35: 40V20AG2, výrobca ROLLS-ROYCE BERGEN ENGINES AS, výr. číslo 17332

(kogeneračné zdroje KGJ 1, 2, 3 a 4 uvedené v písm. a) až d) tohto odseku ďalej len „Zariadenia“ alebo v jednotlivo „Zariadenie“) (ďalej len „Dielo“) a Objednávateľ sa zaväzuje zaplatiť Zhotoviteľovi za riadne a včas vykonané Dielo odplatu v zmysle tejto zmluvy.

1.2 Súčasťou Diela je aj dodávka materiálov, stavebných a iných výrobkov, hmôt, dielcov, náhradných dielov, surovín a iných vecí určených na zapracovanie do motorov Zariadení a potrebných na riadne vykonávanie Diela (ďalej len „Materiál“), najmä materiálov vyžadovaných technickými postupmi výrobcu príslušného Zariadenia (ďalej len „Výrobca“) a Materiálov potrebných na vykonanie činností podľa Prílohy A tejto zmluvy, a to aj v prípade, ak nie sú v Prílohe A výslovne uvedené, všetko za účelom zabezpečenia spĺňania parametrov motorov a prevádzkových požiadaviek Objednávateľa, a vypracovávanie správ o servise v zmysle ods. 7.2 tejto zmluvy.

1.3 V prípade rozporu medzi touto zmluvou a prílohami k tejto zmluve sa uplatní nasledovné poradie prednosti: (1.) táto zmluva, (2.) Príloha A tejto zmluvy, (3.) ostatné prílohy tejto zmluvy. V prípade rozporu v rámci jedného dokumentu alebo medzi dokumentmi rovnakej právnej sily v zmysle predchádzajúcej vety je rozhodujúce prísnejšie kritérium vyplývajúce z týchto dokumentov.

1.4 Objednávateľ v zmluve a jej prílohách uvádza technické požiadavky, ktoré sa neodvolávajú na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby. Pokiaľ sú uvedené konkrétne výrobky alebo konkrétny výrobca a pod., sú uvedené len ako referenčné a Objednávateľ je povinný akceptovať aj ekvivalentné plnenie, ktoré bude rovnocenným spôsobom vyhovovať zmluvou stanoveným technickým požiadavkám. Pokiaľ sú uvedené technické špecifikácie Diela odkazom na technické normy vrátane STN, EN a ISO, rozumie sa tým vždy aj odkaz na ich ekvivalent, súlad s ktorým bude rovnocenným spôsobom vyhovovať technickým požiadavkám, a to aj vtedy, ak nie sú takéto normy právne záväzné (ďalej len „Technické normy“).

1.5 Zhotoviteľ vyhlasuje, že sa v plnom rozsahu oboznámil s charakterom a rozsahom Diela v zmysle podmienok stanovených Objednávateľom, a že sú mu známe technické, kvalitatívne a iné podmienky vykonávania Diela.

1.6 Zhotoviteľ  vyhlasuje, že sa preukázateľne v plnom rozsahu oboznámil s dokumentom Politika kybernetickej a informačnej bezpečnosti pre dodávateľov a tretie strany v zmysle Prílohy D.

1.7 V rámci plnenia tejto zmluvy je Zhotoviteľ povinný vykonať všetko pre riadne vykonanie Diela, a to bez ohľadu na skutočnosť, či to je výslovne uvedené v akejkoľvek časti súťažných podkladov a/alebo oznámenia o vyhlásení verejného obstarávania vypracovaných Objednávateľom v rámci procesu verejného obstarávania zákazky na vykonanie Diela vrátane ich príloh, zmien a vysvetlení podaných Objednávateľom (ďalej len „Súťažná dokumentácia“) a/alebo v tejto zmluve vrátane jej príloh, ak je to nevyhnutné na riadne vykonanie Diela podľa tejto zmluvy, všeobecne záväzných právnych predpisov a Technických noriem, aj keď nie sú právne záväzné, čo Zhotoviteľ s prihliadnutím na jeho odborné znalosti a kapacity a s vynaložením všetkej odbornej starostlivosti mal a mohol vedieť, resp. čo mohol zistiť oboznámením sa so Súťažnou dokumentáciou.

1.8 Zhotoviteľ vyhlasuje, že disponuje všetkými oprávneniami a takými odbornými znalosťami a kapacitami, ktoré sú na vykonávanie Diela potrebné.

1.9  Zhotoviteľ berie na vedomie, že súbežne s vykonávaním Diela môžu v mieste vykonávania Diela prebiehať aj ďalšie práce vykonávané tretími osobami, pričom sa Zhotoviteľ zaväzuje Dielo vykonávať tak, aby bolo zabezpečené dodržanie harmonogramu jeho vykonávania, a súčasne aby nad nevyhnutnú mieru nedochádzalo k akémukoľvek obmedzovaniu vykonávania prác a úkonov tretích osôb v mieste vykonávania Diela.

2 [bookmark: _Ref95175191]CENA

2.1 [bookmark: _Ref183731398][bookmark: _Ref95176184][bookmark: _Ref235026931][bookmark: _Ref235711416]Objednávateľ sa zaväzuje zaplatiť Zhotoviteľovi za vykonávanie Diela v súlade s touto zmluvou cenu vo výške vo výške [BUDE DOPLNENÉ] EUR (slovom: [BUDE DOPLNENÉ]). K tejto cene bude pripočítaná daň z pridanej hodnoty, účtovaná v zmysle všeobecne záväzných právnych predpisov.

2.2 Cena za vykonávanie Diela uvedená v ods. 2.1 tejto zmluvy je pevná a môže byť zmenená len písomnou dohodou oboch zmluvných strán.

2.3 [bookmark: _Ref95175195]Pokiaľ v tejto zmluve nie je stanovené inak, v cene podľa ods. 2.1 tejto zmluvy sú zahrnuté všetky náklady a výdavky Zhotoviteľa, ktoré súvisia s vykonávaním Diela a plnením tejto zmluvy, najmä náklady na:
a) vykonanie servisu na štyroch (4) kogeneračných jednotkách (KGJ) po odprevádzkovaní 45 000 motohodín (Mth) špecifikovaného v Prílohe A  tejto zmluvy;
b) [bookmark: _Ref95183945]zabezpečenie a dodávku všetkého Materiálu potrebného pri vykonávaní Diela, najmä vyžadovaného technickými postupmi Výrobcu, a to aj v prípade, ak nie sú výslovne uvedené v Prílohe A alebo inej dokumentácii tvoriacej súčasť tejto zmluvy, ale najmä vyplývajú z údržbových programov, manuálov alebo technických listov Výrobcu, pričom Zhotoviteľ je povinný zabezpečiť, že všetok Materiál musí zodpovedať podmienkam a požiadavkám na Materiál určeným Výrobcami (dostupné napr. na webovom sídle https://www.bergenengines.com/);
c) všetky náklady spojené s prácou spojenou s vykonávaním všetkých servisných úkonov, prácou v noci, v dňoch pracovného pokoja, v nadčasoch, s dopravou servisných technikov na miesto vykonávania diela, s nákladmi na ubytovanie a stravovanie 
d) dopravné náklady, náklady na ubytovanie a stravovanie.

2.4 V cene za Dielo nie sú zhrnuté náklady na médiá potrebné na riadnu prevádzku zariadení Diela počas doby vykonávania Diela, a to: zemný plyn, elektrina, voda, vykurovacia voda a čpavok; primerané náklady na tieto média znáša Objednávateľ.

2.5 [bookmark: _Ref235542744]Zhotoviteľovi nevzniká právo na zvýšenie ceny za Dielo z dôvodu zmien Diela počas jeho vykonávania, pokiaľ
takéto zmeny Diela nevyplynuli z dodatočných požiadaviek Objednávateľa na zmenu Diela alebo
takéto zmeny nie sú dôsledkom nepredvídateľných
fyzických podmienok,
okolností vylučujúcich zodpovednosť (vis maior),
dodatočných zmien všeobecne záväzných právnych predpisov alebo technických noriem, ktoré dopadajú na špecifikáciu alebo vlastnosti Diela, alebo na postup jeho vykonávania, alebo
zmien týkajúcich sa Objednávateľom nominovaných subdodávateľov.
Nepredvídateľnými sú len také okolnosti, ktoré neboli ani nemohli byť Zhotoviteľovi v postavení profesionálnej a skúsenej osoby pri vynaložení odbornej starostlivosti a spravodlivo žiadateľného úsilia známe už v čase predloženia jeho ponuky pred uzatvorením tejto zmluvy (vrátane toho, že by vyplývali zo Súťažnej dokumentácie). Fyzickými podmienkami sa rozumejú prírodné alebo umelé fyzické podmienky a prekážky, s ktorými sa Zhotoviteľ stretne na mieste vykonávania Diela v priebehu jeho realizácie, a to geologické, hydrogeologické, pedologické, archeologické a mykologické podmienky a prípadný výskyt znečisťujúcich látok. Za nepredvídateľné fyzické podmienky sa nepovažujú klimatické podmienky, ktoré by však mohli byť okolnosťami vylučujúcimi zodpovednosť.

2.6 Cenu za Dielo nie je možné navýšiť ani vtedy, ak Zhotoviteľ vykonal chybu pri oceňovaní Diela (napr. chyba v sčítaní, nezaradenie položky projektu do ceny, neúplné ocenenie požadovaných dodávok a prác, nedostatočné ocenenie nákladov pri obhliadke), v prípade nepochopenia Súťažnej dokumentácie, v prípade nedostatkov riadenia a koordinácie činnosti pri príprave a realizácii Diela, ani v prípade vlastných chýb Zhotoviteľa.

2.7 Materiál potrebný pre Servis v zmysle v ods. 4.1 tejto zmluvy, ktorý nie je uvedený v Prílohe A tejto zmluvy po špecifikácii zo strany Zhotoviteľa podľa ods. 4.6 písm. b) tejto zmluvy je povinný zabezpečovať Objednávateľ na vlastné náklady.

2.8 Zhotoviteľ je povinný upozorniť Objednávateľa bez zbytočného odkladu na nevhodnú povahu vecí prevzatých od Objednávateľa, inak zodpovedá za vady Diela spôsobené použitím nevhodných vecí odovzdaných Objednávateľom.
[bookmark: _Ref94741503]
3 PLATOBNÉ PODMIENKY

3.1 [bookmark: _Ref95178339]Objednávateľ sa zaväzuje Zhotoviteľovi zaplatiť cenu za Dielo v štyroch (4)  čiastkových plneniach vždy po  riadnom vykonaní Servisu na tom-ktorom Zariadení v rozsahu uvedenom v tejto Zmluve, a to na základe Zhotoviteľom vystavených faktúr. Výška každého čiastkového plnenia na cenu za Dielo bude predstavovať 25% ceny za Dielo uvedenej v ods. 2.1 tejto zmluvy. Každá splátka ceny za Dielo je splatná spôsobom uvedeným vo faktúre a v lehote šesťdesiat (60) dní od doručenia faktúry Objednávateľovi. Faktúra musí obsahovať všetky náležitosti v zmysle všeobecne záväzných právnych predpisov, odkaz na túto zmluvu vrátane jej čísla a tzv. číslo objednávky vygenerované Objednávateľom pre účely interného sledovania platieb súvisiacich s touto zmluvou (ďalej len „Číslo objednávky“), ktoré Objednávateľ oznámi Zhotoviteľovi bez zbytočného odkladu po uzatvorení tejto zmluvy. Pre nesplnenie ktoréhokoľvek čiastkového záväzku Objednávateľa podľa tohto odseku sa nestane splatná celá dohodnutá cena za Dielo.

3.2 [bookmark: _Ref125052112]Zhotoviteľ je povinný doručiť Objednávateľovi každú faktúru vo formáte *.pdf v elektronickej podobe na e-mailovú adresu faktury.mhth@mhth.sk z e-mailovej adresy, ktorú Objednávateľovi vopred písomne oznámi. Zhotoviteľ je povinný vystaviť elektronickú faktúru v zmysle § 71 ods. 1 zákona č. 222/2004 Z.z. o dani z pridanej hodnoty v znení neskorších predpisov (ďalej len „Zákon o DPH“). Zhotoviteľ nie je povinný Objednávateľovi vystavovať a Objednávateľovi doručovať faktúry v listinnej podobe. Zmenu e-mailových adries na odosielanie a doručovanie elektronických faktúr sú zmluvné strany povinné oznamovať si e-mailom na komunikačnú e-mailovú adresu druhej zmluvnej strane uvedenú v ods. 17.2 tejto zmluvy.

3.3 [bookmark: _Ref140587655]Objednávateľ je oprávnený faktúru, ktorá nespĺňa formálne náležitosti podľa ustanovení § 74 Zákona o DPH, neobsahuje Číslo objednávky alebo má chybu vyplývajúcu z nesprávne uvedeného predmetu, množstva alebo ceny, vrátiť Zhotoviteľovi do piatich (5) pracovných dní odo dňa jej doručenia Objednávateľovi spolu s vytknutím jej nesprávnosti, a Zhotoviteľ je povinný chybnú faktúru opraviť alebo k pôvodnej faktúre vyhotoviť novú faktúru, ktorá dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry, a takto opravenú faktúru, resp. pôvodnú faktúru s novou faktúrou doručiť Objednávateľovi. V prípade oprávnených námietok Objednávateľa podľa tohto odseku lehota splatnosti faktúry začne plynúť až od doručenia riadnej (opravenej) faktúry, resp. pôvodnej faktúry s riadne vystavenou novou faktúrou Objednávateľovi.

3.4 Dňom zaplatenia akejkoľvek platby podľa tejto zmluvy sa rozumie deň pripísania príslušnej sumy v prospech bankového účtu oprávnenej zmluvnej strany.

3.5 Ak Objednávateľ vytkne vady Diela, plynutie lehoty splatnosti ceny Diela alebo jej časti, ktorá sa do okamihu vytknutia vád Diela nestala splatnou, sa prerušuje až do vybavenia príslušnej reklamácie Zhotoviteľom.

3.6 Objednávateľ je oprávnený jednostranne započítať proti pohľadávke Zhotoviteľa na zaplatenie ceny za Dielo všetky svoje prípadné pohľadávky voči Zhotoviteľovi vyplývajúce z tejto zmluvy a/alebo z porušenia všeobecne záväzných právnych predpisov a Technických noriem, a to vrátane svojich nesplatných pohľadávok voči splatným pohľadávkam Zhotoviteľa.

3.7 Zhotoviteľ nie je oprávnený postúpiť akúkoľvek svoju pohľadávku voči Objednávateľovi plynúcu z tejto zmluvy bez predchádzajúceho písomného súhlasu Objednávateľa.

3.8 Zhotoviteľ sa zaväzuje bez zbytočného odkladu písomne (postačuje e-mailom) upozorniť Objednávateľa na existenciu akejkoľvek splatnej, avšak Objednávateľom neuhradenej pohľadávky plynúcej z tejto zmluvy.

3.9 Ak sa Objednávateľ dostane do omeškania so zaplatením ceny za Dielo, Zhotoviteľ je oprávnený požadovať od Objednávateľa za každý deň omeškania úrok z omeškania vo výške 0,02 %, najviac však vo výške úrokov z omeškania, na ktoré by mal Zhotoviteľ nárok podľa príslušných právnych predpisov, z dlžnej sumy.

3.10 Zhotoviteľ vyhlasuje, že číslo(a) účtu(ov) uvádzané v záhlaví tejto zmluvy a v ním následne vystavených faktúrach sú používané na podnikanie podľa ustanovení § 6 Zákona o DPH. Ak Objednávateľ zistí nedodržanie tohto ustanovenia, je oprávnený DPH uvedenú na faktúre, ktorú je z dodania tovaru alebo služby povinný platiť Zhotoviteľ, zaplatiť priamo na bankový účet správcu dane Zhotoviteľa, ak v čase vzniku daňovej povinnosti vedel alebo na základe dostatočných dôvodov mal alebo mohol vedieť, že DPH z tovaru alebo služby nebude Zhotoviteľom uhradená správcovi dane.

3.11 Objednávateľ je oprávnený zadržať časť ceny za Dielo vo výške zodpovedajúcej dani z pridanej hodnoty vyúčtovanej faktúrou, ak u Zhotoviteľa nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky (ďalej len „SR“) zverejní Zhotoviteľa v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy SR, a to až do času, keď Zhotoviteľ hodnoverným spôsobom preukáže Objednávateľovi, že u neho tieto dôvody pominuli.

4 [bookmark: _Ref183693094]LEHOTY PLNENIA

4.1 [bookmark: _Ref235751079][bookmark: _Ref95176719][bookmark: _Hlk94083930]Zhotoviteľ sa zaväzuje v rámci realizácie Diela vykonávať servis (ďalej len „Servis“) na každom motore každého Zariadenia bez zbytočného odkladu po tom, ako na každom príslušnom motore bude dosiahnutých 45 000 Mth prevádzky. Zhotoviteľ podpisom tejto zmluvy berie na vedomie, že v čase uzatvorenia tejto zmluvy jednotlivé motory Zariadení môžu, avšak nemusia mať dosiahnutý limit Mth uvedený v prvej vete tohto odseku. Za účelom včasného začatia vykonávania Servisu sa Objednávateľ zaväzuje písomne oznámiť Zhotoviteľovi dosiahnutie stanoveného počtu Mth, resp. ho písomne vyzvať na začatie poskytovania Servisu najmenej štrnásť (14) kalendárnych dní vopred. Zhotoviteľ sa zaväzuje riadne vykonať Servis vo vzťahu ku každému motoru Zariadenia bez zbytočného odkladu od určenia začiatku jeho vykonávania Objednávateľom vo výzve podľa predchádzajúcej vety tohto odseku a ukončiť ho v čo najkratšom čase; týmto ustanovením nie je dotknuté ustanovenie ods. 4.2 tejto zmluvy.
Objednávateľ predpokladá dosiahnutie odprevádzkovania 45 000 Mth na jednotlivých motoroch jednotlivých Zariadení nasledovne:
a) KGJ 1 (ods. 1.1 písm. a) tejto zmluvy):  január 2027,
b) KGJ 2 (ods. 1.1 písm. b) tejto zmluvy): október 2026,
c) KGJ 3 (ods. 1.1 písm. c) tejto zmluvy):  november 2026,
d) KGJ 4 (ods. 1.1 písm. d) tejto zmluvy): marec 2027,
pričom Zhotoviteľ berie na vedomie, že tieto časové údaje sú orientačné a pre účely riadneho a včasného plnenia tejto zmluvy nezáväzné.

4.2 Zhotoviteľ sa zaväzuje riadne vykonať Dielo a odovzdať ho Objednávateľovi v súlade s čl. 7 tejto zmluvy najneskôr do 31.07.2027.

4.3 Zhotoviteľ sa zaväzuje vykonať jednotlivé výkony Servisu v rozsahu podľa podmienok určených Výrobcom, v súlade s Prílohou A, podľa podmienok vyplývajúcich zo všeobecne záväzných právnych predpisov a Technických noriem.

4.4 [bookmark: _Hlk94084945][bookmark: _Hlk94085000]Zhotoviteľ sa zaväzuje vykonávať Servis počas plánovanej odstávky Zariadenia.

4.5 Zhotoviteľ berie na vedomie, že na generátoroch Zariadení bude Objednávateľ zabezpečovať úkony servisu a opráv, a to počas vykonávania Diela. Za týmto účelom sa zmluvné strany zaväzujú vzájomne spolupracovať a koordinovať a oznamovať si svoje postupy, aby nedochádzalo k prerušeniu vykonávania Diela. Povinnosť Zhotoviteľa podľa ods. 7.2 tejto zmluvy nie je týmto ustanovením dotknutá.
[bookmark: _Ref94741507]
4.6 [bookmark: _Ref235749595]Zhotoviteľ sa v rámci vykonávania Servisu zaväzuje poskytovať:
a) výkon predpísaných servisných úkonov motorov Zariadení vrátane dodávky všetkých potrebných Materiálov, podľa Prílohy A tejto zmluvy;
b) [bookmark: _Ref94741511]špecifikáciu Materiálu pre vykonávanie Servisu nad rozsah úkonov uvedených v Prílohe A tejto zmluvy;
c) [bookmark: _Hlk94600220]každý motor každého Zariadenia musí byť schopný prevádzky v režime poskytovania podporných služieb v zmysle aktuálneho Prevádzkového poriadku Slovenskej elektrizačnej prenosovej sústavy, a.s. (ďalej len „SEPS, a.s.“) a aktuálnych Technických podmienok SEPS, a.s. Požadovaný rozsah FCR je ±1 MW za každý motor samostatne, minimálny požadovaný rozsah aFRR+/- je ±3 MW za každý motor samostatne a minimálny požadovaný rozsah mFRR+/- je celý inštalovaný výkon každého jednotlivého motora samostatne, všetko podľa aktuálnych platných certifikátov pre poskytovanie podporných služieb;
d) každý jednotlivý motor každého Zariadenia musí byť schopný štartu na nominálny elektrický výkon pri prevádzkových náplniach nahriatych na 50 °C do 3 minút od povelu nábehu.
[bookmark: _Ref183681739]
4.7 [bookmark: _Ref235626111]Zhotoviteľ je oprávnený vykonávanie Diela v nevyhnutnom rozsahu prerušiť
a) pri výskyte skrytých prekážok týkajúcich sa Zariadení alebo iných vecí, na ktorých sa má Dielo vykonať, alebo miesta, kde sa má Dielo vykonať, ak tieto prekážky trvale alebo dočasne znemožňujú vykonanie Diela dohodnutým spôsobom,
b) v dôsledku neposkytnutia potrebnej súčinnosti zo strany Objednávateľa (ods. 6.7 tejto zmluvy),
c) v ďalších prípadoch vyplývajúcich z tejto zmluvy (ods. 6.4 tejto zmluvy) alebo zo zákona.

4.8 Zhotoviteľ je povinný ihneď písomne oboznámiť Objednávateľa o vzniku akejkoľvek udalosti (vrátane okolností uvedených v ods. 4.7 tejto zmluvy), ktorá bráni alebo sťažuje vykonanie Diela s dôsledkom možného omeškania Zhotoviteľa so splnením záväzku vykonať Dielo v lehotách podľa tejto zmluvy. Súčasťou oznámenia podľa prvej vety tohto odseku bude správa o predpokladanej dĺžke trvania prekážky vykonávania Diela, príčinách a navrhovaných opatreniach na jej odstránenie.
[bookmark: _Ref235022918][bookmark: _Ref183681447]
5 [bookmark: _Ref235628854]MIESTO VYKONÁVANIA DIELA

5.1 Miestom vykonávania Diela je areál (závod) Objednávateľa na ulici Teplárenská 3 v Košiciach.

6 [bookmark: _Ref235711913]PODMIENKY VYKONÁVANIA SERVISU
[bookmark: _Ref140651584]
6.1 [bookmark: _Ref235624766]Zhotoviteľ je povinný vykonať Dielo s odbornou starostlivosťou, riadne a včas a tak, aby bolo vykonané v súlade:
1. so všeobecne záväznými právnymi predpismi,
s Technickými normami,
podmienkami stanovanými Výrobcom Zariadení,
s rozhodnutiami a vyjadreniami orgánov štátnej správy a právnickej osoby oprávnenej na overovanie plnenia požiadaviek bezpečnosti technických zariadení (oprávnená právnická osoba), ktoré sa vzťahujú na zariadenia,
s touto zmluvou vrátane jej príloh a prípadných zmien,
so Súťažnou dokumentáciou,
s ponukou,
s dokumentáciou vzťahujúcou sa na Zariadenia vrátane jej prípadných zmien.

6.2 Nedotýkajúc sa ustanovenia ods. 6.1 tejto zmluvy je Zhotoviteľ povinný zabezpečiť, aby Materiál spĺňal najmä požiadavky vyplývajúce
a) zo zákona č. 56/2018 Z.z. o posudzovaní zhody výrobku, sprístupňovaní určeného výrobku na trhu v znení neskorších predpisov alebo rovnocennou právnou úpravou členského štátu,
b) a ak je to relevantné, aj zo zákona č. 133/2013 Z.z. o stavebných výrobkoch v znení neskorších predpisov alebo rovnocennou právnou úpravou členského štátu a z prílohy I nariadenia Európskeho parlamentu a Rady (EÚ) č. 305/2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS, v znení neskorších predpisov.

6.3 [bookmark: _Ref187923355]Zhotoviteľ sa zaväzuje zabezpečiť na svoje náklady:
a) zariadenie pracoviska, jeho prevádzkovanie, údržbu, likvidáciu a vypratanie pracoviska; pracovisko musí byť zriadené a prevádzkované tak, aby bola zabezpečená ochrana zdravia ľudí na pracovisku a v jeho okolí, ako aj ochrana životného prostredia podľa osobitných predpisov;
b) udržiavanie poriadku a čistoty na pracovisku a v jeho bezprostrednom okolí;
c) bezpečnosť a ochranu zdravia pri práci zamestnancov na pracovisku;
d) dopravu a skladovanie všetkého Materiálu, strojov, prístrojov a náradia používaných pri vykonávaní Servisu;
e) všetky potrebné stroje, prístroje a náradie potrebné na vykonávanie Servisu;
f) [bookmark: _Ref187923358]vyhotovovanie dennej fotodokumentácie o priebehu vykonávania Servisu, ktorou sa zaznamenávajú zmeny a postup prác pri vykonávaní Diela minimálne v 24-hodinových intervaloch, resp. v takých intervaloch, ktoré umožňujú vizuálne zachytenie všetkých prác vykonaných v rámci Diela, ako aj pracovných postupov a dodávok Materiálov a presunov hmôt tak, ako sú tieto evidované v montážnom denníku, inak v intervaloch určených Objednávateľom. Zhotoviteľ je povinný odovzdať Objednávateľovi fotodokumentáciu za príslušné obdobie spolu so správou v elektronickej podobe;
g) vypratanie a vyčistenie pracoviska ku dňu odovzdania a prevzatia príslušného Servisu;
h) nevyhnutné opatrenia na ochranu priľahlých a susediacich zariadení a stavieb Objednávateľa proti ich znečisteniu, poškodeniu alebo inému znehodnoteniu. V prípade ich znečistenia, poškodenia alebo iného znehodnotenia je Zhotoviteľ povinný zabezpečiť uvedenie všetkých takto dotknutých zariadení a stavieb do pôvodného stavu bez zbytočného odkladu najmä, avšak nielen, ich vyčistením a/alebo vykonaním opráv akýchkoľvek poškodených častí a povrchov zariadení a stavieb.

6.4 [bookmark: _Ref235749499][bookmark: _Ref160622957]Zhotoviteľ je povinný upozorniť Objednávateľa bez zbytočného odkladu na nevhodnú povahu pokynov daných mu Objednávateľom na vykonanie Diela vrátane prípadného rozporu pokynov so všeobecne záväznými právnymi predpismi, Technickými normami a rozhodnutiami vzťahujúcimi sa na Zariadenia alebo na Servis. Za nevhodné pokyny sa na účely tejto zmluvy považujú aj prípadné nevhodné technické špecifikácie, a to v rozsahu, v ktorom nevhodnosť pokynov nemohol Zhotoviteľ v postavení profesionálnej a skúsenej osoby pri vynaložení odbornej starostlivosti a spravodlivo žiadateľného úsilia predpokladať alebo zistiť už v čase predloženia svojej ponuky pred uzatvorením tejto zmluvy (inak mal na prípadnú nevhodnosť včas upozorniť Objednávateľa žiadosťou o vysvetlenie Súťažnej dokumentácie alebo žiadosťou o preskúmanie postupu alebo o nápravu v postupe). Ak nevhodné pokyny prekážajú v riadnom vykonávaní Diela, je Zhotoviteľ povinný jeho vykonávanie v nevyhnutnom rozsahu prerušiť do doby zmeny pokynov Objednávateľa, alebo písomného oznámenia, že Objednávateľ trvá na vykonávaní Diela s použitím daných pokynov. Uvedené platí obdobne aj vo vzťahu k veciam a dokumentácii prípadne odovzdaným Objednávateľom Zhotoviteľovi pre účely vykonania Diela, pričom Objednávateľ je zaviazaný odovzdať Zhotoviteľovi len tie veci a dokumentáciu určené na vykonanie Diela, vo vzťahu ku ktorým to táto zmluva výslovne stanovuje. Ak Zhotoviteľ nesplnil povinnosti uvedené v tomto odseku, zodpovedá za vady Diela spôsobené použitím nevhodných vecí odovzdaných objednávateľom alebo pokynov daných mu Objednávateľom.

6.5 [bookmark: _Ref235754267]Schválenie návrhov materiálov. Pokiaľ Objednávateľ neurčí inak, je Zhotoviteľ povinný Objednávateľovi vopred predložiť na schválenie návrhy všetkých materiálov, vrátane Materiálov, ktoré použije pri vykonávaní Diela. Návrh každého materiálu musí obsahovať označenie výrobcu a typu materiálu, prípadne jeho ďalšej špecifikácie potrebnej pre jeho jednoznačnú identifikáciu a jeho zamýšľané použitie na Diele a musí byť doložený vyhláseniami o zhode, certifikátmi, katalógovými listami a atestmi v súlade so všeobecne záväznými právnymi predpismi. Nepripúšťa sa predloženie návrhu materiálu, o ktorom je v čase predloženia návrhu známe, že sa stane v čase vykonávania Diela tak, ako tento vyplýva z tejto zmluvy, trvale alebo dlhodobo na trhu nedostupným, ibaže Zhotoviteľ disponuje príslušným materiálom v potrebnom rozsahu alebo má zabezpečené, že takýto materiál bude mať v potrebnom rozsahu k dispozícii, pričom však v prípade trvalej nedostupnosti materiálu zároveň nie je možné špecifikovať materiál, vo vzťahu ku ktorému je známe, že nebude možné zabezpečiť jeho servis a/alebo údržbu (pri materiáloch, pri ktorých to prichádza do úvahy). Návrh jednotlivých materiálov musí byť v súlade s požiadavkami Objednávateľa uvedenými v tejto zmluve. Kvalitatívne a technické parametre vo vzťahu k všetkým materiálom preukáže Zhotoviteľ predložením certifikátov, katalógových listov alebo iných potvrdení výrobcu výrobkov v slovenskom jazyku, českom jazyku alebo anglickom jazyku. Objednávateľ návrhy materiálov v lehote piatich (5) dní od ich predloženia schváli, ak vyhovujú podmienkam určeným touto zmluvou, inak v tejto lehote návrhy odmietne; márnym uplynutím uvedenej lehoty sa má za to, že Objednávateľ predložené návrhy schválil, pokiaľ tieto vyhovujú minimálnym podmienkam stanoveným všeobecne záväznými právnymi predpismi a technickými normami. V prípade odmietnutia návrhu je Zhotoviteľ povinný v lehote do piatich (5) dní predložiť na schválenie nové návrhy. Akékoľvek náklady spojené s predkladaním návrhov vrátane ich opakovaného predkladania a prípadného posúvania termínov vykonávania Diela znáša Zhotoviteľ. Takto špecifikované materiály je Zhotoviteľ pri spracovaní projektovej dokumentácie a vykonávaní Diela povinný použiť; použiť iné materiály bude možné len v prípade, pokiaľ sa príslušný výrobok stane na trhu trvale alebo dlhodobo nedostupným, pričom však Zhotoviteľ je v takom prípade povinný použiť náhradu s rovnakými alebo lepšími vlastnosťami a parametrami, a to po predchádzajúcom odsúhlasení Objednávateľom podľa tohto ustanovenia. Zodpovednosť Zhotoviteľa za vady Diela ani plynutie záručných dôb nie sú schválením návrhov materiálov Objednávateľom dotknuté.

6.6 Osobitné ustanovenia k Repasovaným dielom.

6.6.1 [bookmark: _Ref235756387]Na účely tejto zmluvy sa „Novým dielom“ rozumie taký Materiál (vrátane náhradného dielu), ktorý:
a) nebol predtým používaný, prevádzkovaný, opravovaný ani repasovaný,
b) nebol predtým namontovaný do iného zariadenia, s výnimkou montáže vykonanej výlučne na účely výrobných alebo výstupných skúšok,
c) nepochádza z demontovaného zariadenia,
d) je dodaný v stave zodpovedajúcom novému výrobku výrobcu.

6.6.2 Na účely tejto zmluvy sa „Repasovaným dielom“ rozumie Materiál, ktorý nie je Novým dielom, ktorý bol predtým používaný, a ktorý bol Výrobcom alebo Výrobcom poverenou osobou podrobený zdokumentovanému procesu repasovania zahŕňajúcemu podľa povahy dielu najmä jeho rozobratie, vyčistenie, kontrolu, meranie, opravu alebo výmenu opotrebovaných súčastí, opätovné zostavenie a výstupnú funkčnú skúšku. Za repasovaný diela sa nepovažuje diel, ktorý bol podrobený samotnému vyčisteniu, prelakovaniu, vizuálnej kontrole alebo vykonaniu jednoduchej funkčnej skúšky. Každý Repasovaný diel musí byť vhodný na zamýšľaný účel, spĺňať všetky požiadavky na Materiál podľa tejto zmluvy s výnimkou jeho novosti, musí byť bez právnych vád a nezaťažený právami tretích osôb.

6.6.3 Bez ohľadu na ustanovenie ods. 6.5 tejto zmluvy je Zhotoviteľ povinný vopred oznámiť Objednávateľovi použitie Repasovaného dielu v rámci vykonávania Diela a predložiť mu všetku dokumentáciu umožňujúcu Objednávateľovi urobiť kvalifikované rozhodnutie o akceptovaní alebo neakceptovaní Repasovaného dielu; ustanovenie ods. ods. 6.5 tejto zmluvy sa uplatní primerane.

6.6.4 [bookmark: _Ref235755363]Zhotoviteľ je oprávnený použiť Repasovaný diel pri vykonávaní Diela len po jeho písomnom schválení Objednávateľom. Mlčanie, nekonanie, pokračovanie v rokovaní, prevzatie cenovej ponuky, prevzatie časti Diela ani zaplatenie akejkoľvek časti ceny Diela sa nepovažujú za schválenie Repasovaného dielu Objednávateľom. Za písomné schválenie Repasovaného dielu Objednávateľom sa považuje aj schválenie formou e-mailu prostredníctvom e-mailu oznámeného v zmysle ods. 17.3 tejto zmluvy. Ak schválenie Objednávateľom výslovne neurčuje inak, na Repasovaný diel sa vzťahujú rovnaké požiadavky na funkčnosť, výkon, bezpečnosť, záruku a zodpovednosť za vady ako na Nový diel.

6.6.5 Použitie Repasovaného dielu nemá vplyv na cenu za Dielo, na lehoty vykonávania Diela, ani na zodpovednosť Zhotoviteľa za vady Diela.

6.6.6 [bookmark: _Ref235755733]Vlastnícke právo Objednávateľa ku každému dielu Zariadenia, ktorý je zdemontovaný za účelom jeho nahradenia Repasovaným dielom prechádza na Zhotoviteľa po kumulatívnom splnení nasledovných podmienok, a to bez ohľadu na to, kde sa zdemontovaný diel Zariadenia podliehajúci výmene za Repasovaný diela nachádza:
a) Objednávateľ schváli použitie Repasovaného dielu v súlade s ods. 6.6.4 tejto zmluvy,
b) Repasovaný diel je dodaný Objednávateľovi a riadne namontovaný alebo inak zapracovaný do príslušného Zariadenia,
c) motor Zariadenia je funkčný,
d) [bookmark: _Ref235755743]Objednávateľ najneskôr pri začatí odvozu zdemontovaného dielu Zariadenia podliehajúceho výmene za Repasovaný diela z miesta vykonávania Diela písomne neoznámil Zhotoviteľovi, že si daný zdemontovaný diel ponecháva vo svojom vlastníctve.

6.6.7 [bookmark: _Ref235756394]Ak Objednávateľ doručil Zhotoviteľovi oznámenie podľa ods. 6.6.6 písm. d) tejto zmluvy, je Zhotoviteľ oprávnený požadovať od Objednávateľa zaplatenie ceny Repasovaného dielu z titulu nadobudnutia vlastníckeho práva k Repasovanému dielu Objednávateľom.

6.7 [bookmark: _Ref183681450]Súčinnosť Objednávateľa. Objednávateľ je povinný Zhotoviteľovi poskytnúť pri plnení tejto zmluvy všetku rozumne požadovanú a potrebnú súčinnosť. O poskytnutie súčinnosti je Zhotoviteľ povinný Objednávateľa vopred písomne požiadať v primeranom predstihu, pričom je povinný uviesť konkrétne požiadavky na Objednávateľa. Objednávateľ je oprávnený v ktoromkoľvek štádiu vykonávania Servisu kontrolovať ich vykonávanie. Vykonávanie priebežnej kontroly Diela alebo akejkoľvek jeho časti nemá vplyv na právo Objednávateľa vytknúť vady Diela v súlade s ods. 8.3 tejto zmluvy.

6.8 Montážny denník. Zhotoviteľ je povinný viesť montážny denník od okamihu prevzatia pracoviska, do ktorého je povinný zapisovať všetky podstatné a rozhodujúce skutočnosti pre naplnenie predmetu tejto zmluvy, najmä údaje o časovom a technologickom postupe vykonávania Diela a jeho akosti, zdôvodnenie odchýlok vykonávaného Diela od tejto zmluvy, inak zodpovedá za škodu tým Objednávateľovi spôsobenú. Objednávateľ je oprávnený kontrolovať obsah montážneho denníka a k zápisom v ňom vykonaným pripájať svoje stanoviská, pripomienky a námietky (ďalej spoločne len „Zápisy“); za tým účelom je Zhotoviteľ povinný zabezpečiť trvalý prístup Objednávateľa a orgánov verejnej správy k montážnemu denníku na pracovisku každý bežný pracovný deň v čase od 8.00 h do 16.00 h počas vykonávania Diela. V prípade vykonávania Servisu prostredníctvom tretích osôb (subdodávateľov) sa Zhotoviteľ zaväzuje zabezpečiť Objednávateľovi prístup k montážnym denníkom vedeným týmito subdodávateľmi a umožniť mu vykonávať v týchto montážnych denníkoch Zápisy. 

6.9 Technický dozor. Dozor nad vykonávaním Servisu je Objednávateľ oprávnený vykonávať aj prostredníctvom svojho zástupcu. Na nedostatky zistené v priebehu vykonávania Servisu je povinný upozorniť technický dozor Zhotoviteľa zápisom do montážneho denníka.

6.10 Pracovisko. Odovzdanie a prevzatie pracoviska za účelom vykonávania Servisu sa zmluvné strany zaväzujú uskutočniť len na výzvu Zhotoviteľa (oznámenie o dátume začatia prác). O odovzdaní a prevzatí pracoviska zmluvné strany vykonajú záznam v montážnom denníku, v ktorom uvedú najmä:
· stav, v akom sa pracovisko nachádza v deň odovzdania a prevzatia,
· zoznam zariadenia a jeho stav, ak sa v/na pracovisku nachádza,
· iné skutočnosti, o ktorých vyznačenie požiada Objednávateľ alebo Zhotoviteľ,
· miesto a dátum spísania záznamu,
· podpis Objednávateľa a Zhotoviteľa.

6.11 Objednávateľ sa zaväzuje odovzdať pracovisko Zhotoviteľovi:
a) nezaťažené právami tretích osôb, ktoré by bránili riadnemu vykonávaniu Servisu,
b) v stave spôsobilom na okamžité začatie vykonávanie Servisu,
c) s možnosťou napojenia na zdroj elektrickej energie s potrebnou kapacitou.

6.12 [bookmark: _Ref183693164]Pri každom zázname o prevzatí pracoviska zmluvné strany do záznamu uvedú stav počítadla motohodín na každom motore každého relevantného Zariadenia.

6.13 [bookmark: _Ref183682580]Dokumentácia. Akákoľvek dokumentácia vypracovaná Zhotoviteľom, resp. vydaná v súvislosti s vykonávaním Servisu podľa tejto zmluvy:
a) musí byť vyhotovená v slovenskom jazyku, resp. Zhotoviteľ musí na svoje náklady zabezpečiť jej úradný preklad do slovenského jazyka s výnimkou dokumentácie v českom jazyku; rozhodujúci je vždy úradný preklad do slovenského jazyka;
b) musí uvádzať označovanie jednotiek v medzinárodnej sústave jednotiek (SI);
c) musí uvádzať akékoľvek hodnoty po matematickom zaokrúhlení na dve desatinné čísla, pokiaľ zo všeobecne záväzných právnych predpisov a/alebo Technických noriem nevyplýva inak;
d) vyhotovená v elektronickej podobe musí byť, pokiaľ ide o textovú časť, vo formátoch *.doc, *.docx, *.xls, *.xlsx, *.pdf, a pokiaľ ide o výkresovú časť, vo formátoch *.dwg, *.dgn, *.pdf, pričom elektronická podoba dokumentácie musí byť ako vo formátoch *.doc, *.docx, *.xls, *.xlsx, *.dwg, prípadne *.dgn bez obmedzenia ich editovateľnosti, tak aj vo formáte *.pdf. Elektronická podoba dokumentácie vo formátoch *.doc, *.docx a *.pdf musí byť vo forme ucelených dokumentov (titulná strana spolu s dokumentom, výkresy v jednom súbore) s možnosťou vyhľadávania. Výkresy musia byť spracované v softvérovej platforme ePLAN a AutoCAD alebo ekvivalentnej softvérovej platforme. Zhotoviteľ ju odovzdá Objednávateľovi na CD/DVD nosiči alebo na USB kľúči. Obsah elektronickej podoby dokumentácie musí byť zhodný s obsahom dokumentácie v listinnej podobe;
e) [bookmark: _Ref121768080]musí byť v súlade s rozhodnutiami, ktoré sa vzťahujú na Zariadenia alebo na Servis;
f) musí byť v súlade so všeobecne záväznými právnymi predpismi a Technickými normami, ako aj s prípadným odborným stanoviskom právnickej osoby oprávnenej na overovanie plnenia požiadaviek bezpečnosti technických zariadení (oprávnená právnická osoba);
g) musí byť aktuálna a musia byť do nej zapracované a vyznačené zmeny vzniknuté počas vykonávania Diela tak, aby bolo jednoducho zistiteľné, čo sa zmenilo;
h) musí rešpektovať vlastnosti a technické špecifikácie Materiálov a iných materiálov podľa príslušných vyhlásení o zhode, certifikátov, katalógových listov a/alebo atestov;
i) [bookmark: _Ref141100826]sa musí stať vlastníctvom Objednávateľa, resp. Objednávateľ sa musí stať majiteľom a/alebo oprávneným vykonávateľom majetkových práv vyplývajúcich z dokumentácie a Zhotoviteľ ju nesmie použiť pre akúkoľvek tretiu osobu bez výslovného písomného súhlasu Objednávateľa. Rovnako Zhotoviteľ nie je oprávnený bez predchádzajúceho písomného súhlasu Objednávateľa zverejňovať akékoľvek informácie o prácach na Diele alebo o ich postupe, o popisoch vykonávania prác, o výkazoch výmer, o nákladoch na vykonanie Diela o výkresoch a výpočtoch. Všetky podklady poskytnuté Objednávateľom sú vo vlastníctve Objednávateľa a Zhotoviteľ je oprávnený ich použiť výhradne pre účely plnenia tejto zmluvy;
j) musí byť vyhotovená na náklady Zhotoviteľa s tým, že akékoľvek náklady spojené s vypracovaním dokumentácie, jej predkladaním Objednávateľovi a zapracúvaním prípadných pripomienok Objednávateľa k dokumentácii znáša Zhotoviteľ.

6.14 V prípade touto zmluvou a/alebo právnymi predpismi stanovenej povinnosti vydať o vykonávaní Servisu alebo ich časti osobitný protokol a/alebo správu a/alebo potvrdenie sa Zhotoviteľ zaväzuje vypracovať a odovzdať takýto osobitný protokol a/alebo správu a/alebo potvrdenie Objednávateľovi najmenej v dvoch (2) písomných vyhotoveniach, ak všeobecne záväzné právne predpisy nestanovujú vyšší počet vyhotovení, a to tak, aby takýto protokol/správa/potvrdenie spĺňali všetky požiadavky stanovené touto zmluvou, všeobecne záväznými právnymi predpismi, Technickými normami.

6.15 [bookmark: _Ref156982611][bookmark: _Ref155964955][bookmark: _Ref118626548][bookmark: _Ref140489067]Autorské dielo. Ak akékoľvek plnenie poskytované v zmysle tejto zmluvy spĺňa náležitosti autorského diela na objednávku podľa zákona č. 185/2015 Z.z. autorský zákon v znení neskorších predpisov (ďalej len „Autorský zákon“), Zhotoviteľ udeľuje bezodplatne Objednávateľovi dňom prevzatia autorského diela, resp. jeho časti výhradnú licenciu, resp. sublicenciu (ak autorské dielo vytvorí subdodávateľ Zhotoviteľa) podľa § 65 Autorského zákona na dobu trvania majetkových práv autora v zmysle § 32 Autorského zákona, teritoriálne obmedzenú na územie SR a udelenú na všetky známe spôsoby použitia diela podľa § 19 ods. 4 Autorského zákona (vrátane použitia autorského diela alebo jeho časti na vytvorenie nového diela, spojenia diela alebo jeho časti s iným dielom) tak, aby Objednávateľ mohol dotknuté autorské dielo používať na vlastnú potrebu a za týmto účelom ho poskytovať aj tretím osobám. Výhradnú licenciu (sublicenciu) nadobudnutú v súlade s týmto odsekom Objednávateľ nie je povinný využiť.

6.16 Zhotoviteľ je povinný zabezpečiť vydanie (registráciu) licencií, resp. sublicencií k autorským dielam podľa ods. 6.15 tejto zmluvy Objednávateľovi na e-mail licencie@mhth.sk, pokiaľ Objednávateľ písomne neurčí inak. Tieto licencie (sublicencie) prechádzajú na prípadného právneho nástupcu (právnych nástupcov) Objednávateľa.

6.17 [bookmark: _Ref156983836]Zhotoviteľ je povinný zabezpečiť, aby bol nositeľom všetkých práv k autorským dielam v rozsahu, v akom udelí Objednávateľovi licencie, resp. sublicencie k autorským dielam podľa ods. 6.15 tejto zmluvy, a aby všetci autori, resp. spoluautori autorských diel a originálni nositelia majetkových práv k autorským dielam súhlasili s udelením licencií, resp. sublicencií, s postúpením licencií, resp. sublicencií a udelením sublicencií v zmysle týchto odsekov. Zároveň je povinný v plnom rozsahu vysporiadať ich nároky k autorským dielam tak, aby Objednávateľ mohol nerušene používať autorské diela v súlade s touto zmluvou. Zhotoviteľ súčasne zodpovedá za to, že použitím autorských diel v súvislosti s plnením tejto zmluvy a ani iným plnením tejto zmluvy nedôjde k zásahu do autorských práv, práv súvisiacich s autorským právom, práv k databáze, práv na ochranu proti nekalej súťaži, priemyselných práv na výsledky tvorivej duševnej činnosti, priemyselných práv na označenie, práv obdobných priemyselným právam na výsledky tvorivej duševnej činnosti ani práv obdobných priemyselným právam na označenie.

6.18 Všetky náklady spojené s plnením povinností Zhotoviteľa podľa ods. 6.15 až 6.17 tejto zmluvy sú obsiahnuté v cene za Dielo. Objednávateľ je oprávnený domáhať sa uspokojenia svojich nárokov vyplývajúcich z porušenia ods. 6.15 až 6.17 tejto zmluvy voči Zhotoviteľovi bez časového obmedzenia, a to aj po uplynutí záručnej doby; Zhotoviteľ je povinný bez zbytočného odkladu na vlastné náklady zjednať nápravu a nahradiť Objednávateľovi vzniknutú škodu.

6.19 Demontáž. Ak je potrebné demontovať časť Zariadenia a prepraviť ju mimo miesto vykonávania Diela podľa čl.  5 tejto zmluvy, najmä za účelom vykonania jej opravy, Zhotoviteľ je povinný pred odoslaním demontovanej časti Zariadenia vykonať jej predbežné preskúmanie, určiť rozsah jej prípadného poškodenia, pre účely prepravy ju zapečatiť a zabaliť tak, aby bola počas prepravy vylúčená neoprávnená manipulácia a nedošlo k jej poškodeniu. Zhotoviteľ je zároveň povinný o uvedenom vyhotoviť fotodokumentáciu a pred odoslaním demontovanej časti zariadenia ju poskytnúť Objednávateľovi spolu s predbežnou správou o stave a prípadnom poškodení demontovanej časti zariadenia. Ustanovenie ods. 6.13 tejto zmluvy sa na predbežnú správu použije rovnako. Ustanovenie ods. 6.3 písm. f) tejto zmluvy sa na fotodokumentáciu použije primerane s tým, že z fotodokumentácie musí vyplývať priebeh demontáže, pečatenia a balenia demontovanej časti Zariadenia, ako aj jej totožnosť, stav a všetko prípadné poškodenie. Zhotoviteľ je zároveň povinný umožniť účasť Objednávateľa pri oprave alebo inom úkone týkajúcom sa demontovanej časti Zariadenia, a to bez ohľadu na to, kde sa bude oprava, resp. iný úkon vykonávať.

7 [bookmark: _Ref183788647]ODOVZDANIE A PREVZATIE DIELA

7.1 [bookmark: _Ref237289508]Záväzok vykonať príslušné úkony Servisu podľa tejto zmluvy sa považuje za splnený potvrdením správy podľa ods. 7.2 tejto zmluvy Objednávateľom, ak je príslušný Servis vykonaný riadne v súlade s ustanoveniami tejto zmluvy, Objednávateľ bude môcť Zariadenia ako celok podľa tejto zmluvy užívať na účel, na ktorý sú určené, príslušný Servis je vykonaný bez prípadných vád a nedorobkov, Zhotoviteľ odovzdal Objednávateľovi všetku dokumentáciu súvisiacu s príslušným Servisom a v prípade potreby zaškolil zamestnancov Objednávateľa určených na obsluhu Zariadení, prípadné skúšky preukazujúce kvalitu príslušného Servisu a celkovú funkčnosť Zariadení boli úspešné a miesto vykonávania príslušného Servisu je vypratané a čisté.

7.2 [bookmark: _Ref235713846]Správa. Zhotoviteľ sa zaväzuje predložiť Objednávateľovi po vykonaní Servisu vo vzťahu ku každému Zariadeniu samostatnú správu o Servise vykonanom na tom-ktorom motore každého príslušného Zariadenia, vždy v dvoch (2) vyhotoveniach v listinnej podobe a v jednom (1) vyhotovení v elektronickej podobe, t.j. Zhotoviteľ je povinný vyhotoviť a Objednávateľovi predložiť celkovo štyri (4) správy o vykonaní príslušného Servisu. Ustanovenie ods. 6.13 tejto zmluvy sa použije rovnako. Zhotoviteľ správu Objednávateľovi doručí vždy najneskôr do dvadsaťjeden (21) dní po ukončení Servisu na tom-ktorom Zariadení. Objednávateľ je povinný správu písomne potvrdiť do siedmych (7) dní odo dňa jej obdržania alebo v rovnakej lehote v písomnej forme oznámiť Zhotoviteľovi svoje námietky k správe. Ak Objednávateľ správu v stanovenej lehote nepotvrdí ani Zhotoviteľovi neoznámi svoje námietky, má sa za to, že Objednávateľ správu potvrdil.

7.3 Každá správa podľa ods. 7.2 tejto zmluvy bude obsahovať najmä
a) rozsah vykonaného Servisu,
b) údaje o časovom a technologickom postupe,
c) informácie o stave technologického zariadenia pred a po realizácii úkonu Servisu,
d) odporúčanie ohľadom vykonania ďalšieho servisu technologického zariadenia,
e) špecifikácia použitých Materiálov, ktoré sú Repasovanými dielmi.
Súčasťou správy bude konštrukčná alebo sprievodná technická dokumentácia, atesty, certifikáty, ak sa to vyžaduje vzhľadom na rozsah vykonaného Servisu. Správa alebo iná poskytnutá dokumentácia vydaná v súvislosti s vykonávaním  Servisu musí byť vyhotovená v slovenskom jazyku a Zhotoviteľ je povinný zabezpečiť, aby sa bez zbytočného odkladu stala vlastníctvom Objednávateľa. Ak z dôvodu lehôt stanovených všeobecne záväznými právnymi predpismi nie je možné v lehote na vypracovanie a odovzdanie správy predložiť všetku dokumentáciu, v správe sa uvedie informácia o takejto chýbajúcej dokumentácii a lehota na jej dodatočné odovzdanie Objednávateľovi. Odovzdanie správy nie je podmienkou uvedenia motorov Zariadení ani Zariadení do prevádzky.

7.4 Objednávateľ nie je povinný potvrdiť správu (prevziať plnenie), ak bol Servis vykonaný vadne. Ak Objednávateľ vadne vykonaný Servis prevezme, jeho práva zo zodpovednosti za vady ostávajú v plnom rozsahu zachované. Ak sa však jedná o vady, ktorých charakter umožňuje riadne užívanie Zariadení, ktorých sa vadne vykonaný Servis týka, tieto nie sú dôvodom pre neprevzatie plnenia, Zhotoviteľ je však povinný ich odstrániť v lehote troch (3) pracovných dní, pokiaľ sa zmluvné strany písomne nedohodnú inak.

7.5 [bookmark: _Ref183790167]Protokol o odstránení vád a nedorobkov. O odstránení zistených vád a nedorobkov súvisiacich s vykonaním Servisu spíšu zmluvné strany písomný protokol. Protokol bude obsahovať najmä základné údaje o odstránených vadách a nedorobkoch, súpis odovzdanej dokumentácie a údaje o vykonaných skúškach preukazujúcich kvalitu vykonaného Servisu, dodržanie dohodnutých parametrov a celkovú funkčnosť Zariadení, bude datovaný a podpísaný zmluvnými stranami. Návrh protokolu podľa podmienok stanovených touto zmluvou a všeobecne záväznými právnymi predpismi je povinný vypracovať a predložiť Zhotoviteľ.

7.6 Nebezpečenstvo vzniku škody na Zariadeniach. Zhotoviteľ znáša nebezpečenstvo vzniku škody na Zariadeniach, a to od začatia vykonávania príslušného Servisu až do potvrdenia príslušnej správy Objednávateľom, kedy prechádza nebezpečenstvo vzniku škody na Zariadeniach, ktorých sa vykonávanie Servisu podľa tejto zmluvy týkalo, späť na Objednávateľa.

7.7 Vlastnícke právo k Dielu. Vlastnícke právo k Materiálom dodaným Zhotoviteľom v rámci vykonávania Diela a k dokumentácii a ostatné majetkové práva k Dielu a/alebo k dokumentácii, ak dovtedy nenáležali Objednávateľovi, prechádzajú zo Zhotoviteľa na Objednávateľa postupne okamihom ich dodania na pracovisko a zabudovania do Zariadení, najneskôr však dňom potvrdenia správy Objednávateľom. Nedotýkajúc sa uvedeného, Zhotoviteľ je oprávnený na vlastníctve Objednávateľa realizovať práce nutné pre vykonanie Diela. Technické vybavenie používané Zhotoviteľom a jeho subdodávateľmi pri prácach týkajúcich sa Diela ostáva vo vlastníctve Zhotoviteľa, resp. jeho subdodávateľov.

8 [bookmark: _Ref235712174]ZODPOVEDNOSŤ ZA VADY

8.1 [bookmark: _Ref183692854]Zmluvné strany dojednávajú na Dielo v rozsahu vykonaných prác a dodaných výkonov záručnú dobu v trvaní dvadsaťštyri (24) mesiacov a na Materiál súvisiaci s vykonávaním Servisu záručnú dobu v trvaní šesť (6) mesiacov, ktorá začína plynúť dňom potvrdenia správy alebo protokolu podľa čl. 7 tejto zmluvy s tým, že záručná doba vo vzťahu k odstraňovaným vadám a nedorobkom neuplynie skôr ako dvadsaťštyri (24) mesiacov od podpísania protokolu o odstránení vád a nedorobkov protokolu podľa ods. 7.5 tejto zmluvy.

8.2 Zhotoviteľ preberá záruku, že Servis bude vykonaný presne v súlade so všetkými špecifikáciami podľa tejto zmluvy, a že počas záručnej doby:
a) použité Materiály budú nové s výnimkou uvedenou v ods. 6.6.1 až 6.6.7 tejto zmluvy, najvyššej kvality a bez vád,
b) zariadenia po vykonaní Servisu budú bezpečné a vhodné na riadne používanie a budú spĺňať podmienky stanovené všeobecne záväznými právnymi predpismi, Technickými normami, touto zmluvou a predpismi Výrobcov na ich prevádzku,
c) Objednávateľ nadobudne vlastnícke právo k Materiálom dodaných Zhotoviteľom v rámci vykonávania Servisu, neobmedzené žiadnymi záložnými právami, bremenami a skutočnými alebo uplatnenými porušeniami práv k predmetom duševného vlastníctva.

8.3 [bookmark: _Ref235753190]Objednávateľ je oprávnený vytknúť vady Diela či Servisu bez obmedzenia času počas celej záručnej doby bez ohľadu na okamih, kedy vadu zistil alebo mal a mohol zistiť. Uplatnenie vád a nárokov zo zodpovednosti za vady musí Objednávateľ uskutočniť písomne, inak sa naň neprihliada. Uplatnenie vady musí obsahovať stručný opis vady alebo toho, ako sa vada prejavuje.

8.4 V prípade výskytu vád počas záručnej doby má Objednávateľ práva vyplývajúce z Obchodného zákonníka, ktoré môžu byť vykonané počas celej záručnej doby. V prípade nároku na odstránenie vád je Zhotoviteľ povinný vady na vlastný účet odstrániť, pričom je povinný po prijatí reklamácie Objednávateľa:
a) najneskôr do 24 hodín reagovať na prijatú reklamáciu kontaktovaním Objednávateľa za účelom zistenia bližšej špecifikácie vady,
b) najneskôr do 72 hodín nastúpiť na servisný zásah za účelom odstránenia vady a túto odstrániť v primeranej lehote, najneskôr však štrnástich (14) dní od prijatia reklamácie, ak sa zmluvné strany nedohodnú inak,
c) v prípade, ak vada nemá vplyv na celkovú funkčnosť zariadenia, Zhotoviteľ odstráni vadu až počas najbližšej plánovanej odstávky zariadenia, ak sa zmluvné strany na takejto lehote odstránenie poruchy osobitne písomne dohodnú.
Po márnom uplynutí týchto lehôt môže Objednávateľ voči Zhotoviteľovi uplatňovať nároky, ako by vada bola neodstrániteľnou. Nárok na odstúpenie od tejto zmluvy je možné uplatniť aj len čiastočne, čo do vadnej časti Diela. Nad to má Objednávateľ právo opraviť alebo zabezpečiť opravu vady na náklady Zhotoviteľa. Povinnosti zo zodpovednosti za vady reklamované počas trvania záručnej doby sa Zhotoviteľ zaväzuje plniť na svoje náklady a za tým účelom na svoje náklady obstarať Materiál, ktoré musia zodpovedať požiadavkám uvedeným v ods. 2.3 písm. b) tejto zmluvy.

8.5 Ak Zhotoviteľ nenastúpi na výkon Servisu alebo nezabezpečí úplné odstránenie vád v lehotách uvedených v čl. 8 tejto zmluvy, je Objednávateľ kedykoľvek oprávnený zjednať nápravu, najmä odstrániť vady, a to sám alebo prostredníctvom tretej osoby, pričom náklady na to vynaložené znáša Zhotoviteľ. Ak Objednávateľ z dôvodu omeškania Zhotoviteľa zabezpečí vykonanie, dokončenie Diela a/alebo odstránenie vád Diela treťou osobou, záručná doba podľa ods. 8.1 tejto zmluvy ostáva zachovaná v celom rozsahu a Zhotoviteľ za vady Diela zodpovedá tak, ako by Dielo alebo odstránenie jeho vád vykonal sám.

8.6 V súlade s ustanoveniami § 72 ods. 6 zákona o DPH je Objednávateľ oprávnený vystaviť čo do nároku na zľavu z ceny za Dielo za vadne vykonané Dielo alebo jeho časť faktúru v mene a na účet Zhotoviteľa, a to za podmienok, že Objednávateľ riadne vytkol vadu, Zhotoviteľ vadu neodstránil riadne a Zhotoviteľ nevystavil dobropis alebo opravnú faktúru na zľavu z ceny za Dielo v lehote tridsiatich (30) dní odo dňa doručenia reklamácie Zhotoviteľovi.

9 [bookmark: _Ref109672894]ZABEZPEČENIE

9.1 [bookmark: _Ref109669795][bookmark: _Ref174090636]Banková záruka na riadne vykonanie Diela a za záručnú dobu. Zhotoviteľ je povinný zabezpečiť svoj záväzok riadne a včas vykonávať Dielo podľa tejto zmluvy a záväzok vyplývajúci zo záruky za Dielo podľa tejto zmluvy bankovou zárukou zriadenou v prospech Objednávateľa vo výške  560.000,- EUR (slovom: päťstošesťdesiattisíc eur), ktorá musí byť platná po celú dobu trvania tejto zmluvy, kedy je Zhotoviteľ povinný vykonávať Servis a taktiež záručnej doby dohodnutej v tejto zmluve. Zhotoviteľ môže splniť svoju povinnosť podľa predchádzajúcej vety aj predložením bankovej záruky, ktorej platnosť sa neskončí skôr než tridsať (30) mesiacov po uplynutí očakávanej doby trvania tejto zmluvy podľa ods. 4.1 tejto zmluvy; ustanovenie prvej vety tohto odseku tým nie je dotknuté. Zhotoviteľ je povinný predložiť Objednávateľovi bankovú záruku podľa tohto ustanovenia najneskôr pri prvom odovzdaní pracoviska podľa článku 6 tejto zmluvy. Objednávateľ je povinný na výzvu Zhotoviteľa vrátiť originál bankovej záruky banke, resp. vzdať sa práv z bankovej záruky v rozsahu, v ktorom už banková záruka nemusí byť podľa tejto zmluvy vystavená.

9.2 Banková záruka podľa ods. 9.1 tejto zmluvy (ďalej len „Banková záruka“) musí byť vystavená bankou so sídlom na území SR, pobočkou zahraničnej banky so sídlom na území SR alebo bankou so sídlom v inej členskej krajine EÚ (ďalej len „Banka“) a musí oprávňovať Objednávateľa na čiastočné alebo úplné využívanie Bankovej záruky. Banková záruka vyhotovená zahraničnou bankou musí byť predložená v pôvodnom jazyku a súčasne úradne preložená do slovenského jazyka okrem Bankovej záruky vyhotovenej v českom jazyku.

9.3 V Bankovej záruke musí Banka písomne vyhlásiť, že uspokojí Objednávateľa za Zhotoviteľa do príslušnej sumy, ak Zhotoviteľ nesplní svoje záväzky voči Objednávateľovi vyplývajúce z tejto zmluvy alebo jej ukončenia. Z Bankovej záruky musí vyplývať, že Banková záruka zabezpečuje prípadné nároky Objednávateľa voči Zhotoviteľovi, pričom Banka sa zaväzuje zaplatiť Objednávateľovi do pätnástich (15) dní na prvú výzvu Objednávateľa, v ktorej Objednávateľ vyhlási, že Zhotoviteľ porušil akúkoľvek povinnosť z tejto zmluvy alebo jej ukončenia, a bez námietok a skúmania právneho vzťahu medzi Objednávateľom a Zhotoviteľom Objednávateľom požadovanú sumu na bankový účet Objednávateľa, ktorý Objednávateľ vo výzve oznámi, a že vrátiť originál Bankovej záruky Banke s účinkami zániku jej platnosti pred uplynutím doby platnosti Bankovej záruky alebo vzdať sa práv z Bankovej záruky je oprávnený iba Objednávateľ; Zhotoviteľ len s predchádzajúcim písomným súhlasom Objednávateľa.

9.4 Banková záruka môže obsahovať zákaz odstúpenia, postúpenia, založenia alebo vinkulácie nárokov zo záruky.

9.5 [bookmark: _Ref109674295][bookmark: _Ref105455569]Zhotoviteľ je povinný predložiť navrhované znenie Bankovej záruky pred jej vystavením Bankou Objednávateľovi na schválenie. Objednávateľ je oprávnený oznámiť Zhotoviteľovi svoje prípadné námietky k zneniu Bankovej záruky alebo ju schváliť v lehote siedmich (7) dní od predloženia; márnym uplynutím tejto lehoty sa má za to, že Objednávateľ znenie Bankovej záruky schválil.

9.6 Banková záruka musí zabezpečovať záväzky Zhotoviteľa voči Objednávateľovi vyplývajúce z tejto zmluvy, najmä avšak nielen
1. zo zodpovednosti za vady Diela,
zo zodpovednosti za omeškanie s vykonávaním Diela, resp. s odstraňovaním vád Diela,
na zaplatenie zmluvných pokút za porušenie povinností Zhotoviteľa podľa tejto zmluvy,
na náhradu škody spôsobenej porušením povinností Zhotoviteľa vyplývajúcich z tejto zmluvy, všeobecne záväzných právnych predpisov a Technických noriem,
na vydanie bezdôvodného obohatenia sa Zhotoviteľa v súvislosti realizáciou Diela.

9.7 [bookmark: _Ref109670122]Ak sa stane zrejmým, že platnosť Bankovej záruky podľa tejto zmluvy skončí pred uplynutím touto zmluvou vyžadovanej doby platnosti, Zhotoviteľ zabezpečí predĺženie jej platnosti tak, aby bola dodržaná stanovená doba jej platnosti, a to podľa stavu známeho v čase predlžovania platnosti Bankovej záruky; Zhotoviteľ je povinný predĺžiť platnosť príslušnej Bankovej záruky v prípade potreby aj opakovane. K predĺženiu platnosti Bankovej záruky v zmysle predchádzajúcej vety musí dôjsť vždy aspoň pätnásť (15) dní pred uplynutím lehoty jej platnosti. Pod predĺžením platnosti Bankovej záruky sa pre účely tejto zmluvy rozumie doručenie novej Bankovej záruky alebo riadneho dodatku k Bankovej záruke Objednávateľovi.

9.8 V prípade, ak Zhotoviteľ nesplní povinnosť predĺžiť príslušnú Bankovú záruku v zmysle ods. 9.7 tejto zmluvy, Objednávateľ je oprávnený z Bankovej záruky čerpať v celom rozsahu a čerpané prostriedky si ponechať ako zádržné, a to pre rovnaké účely, pre ktoré príslušná Banková záruka slúžila, resp. pre ktoré nepredložená Banková záruka má slúžiť; v prípade dodatočného predloženia Bankovej záruky zodpovedajúcej tejto zmluve Objednávateľ zaplatí Zhotoviteľovi sumu zádržného v rozsahu, v akom nebolo prípadne v súlade s touto zmluvou použité, a to v lehote tridsiatich (30) dní od doručenia príslušnej účinnej Bankovej záruky. Objednávateľ je zároveň oprávnený v rovnakom rozsahu zadržať príslušnú časť ceny za Dielo a naložiť s ňou ako so zádržným; celková výška zádržného získaného z Bankovej záruky a zo zadržanej ceny za Dielo nepresiahne sumu, na ktorú mala byť vystavená Banková záruka.

9.9 Po uplynutí šiestich (6) mesiacov od odovzdania Diela Objednávateľovi podľa ods. 7.1 tejto zmluvy vo vzťahu poslednému motoru posledného Zariadenia, a v prípade zistenia vád a nedorobkov po uplynutí šiestich (6) mesiacov od odstránenia posledných vád a nedorobkov Diela v súlade s ods. 7.5 tejto zmluvy, je Zhotoviteľ oprávnený písomne požiadať Objednávateľa o nahradenie Bankovej záruky znejúcej na sumu uvedenú v ods. 9.1 tejto zmluvy Bankovou zárukou zriadenou za rovnakých podmienok na sumu 280.000,- EUR (slovom: dvestoosemdesiattisíc eur). Objednávateľ je oprávnený, nie však povinný udeliť súhlas Zhotoviteľovi nahradiť Bankovú záruku v zmysle prvej vety tohto odseku.

9.10 Ručenie za daň z pridanej hodnoty. V prípade, ak Objednávateľ zaplatí ako ručiteľ na základe rozhodnutia správcu dane daň z pridanej hodnoty za Zhotoviteľa podľa ustanovenia § 69b Zákona o DPH, osoby konajúce v čase uzatvorenia tejto zmluvy, alebo akejkoľvek jej zmeny alebo dodatku k nej v mene Zhotoviteľa podpisom tejto zmluvy, jej zmeny alebo dodatku vyhlasujú Objednávateľovi, že zaplatia Objednávateľovi takto Objednávateľom z titulu ručenia zaplatenú daň z pridanej hodnoty za Zhotoviteľa v lehote do štrnástich (14) dní od doručenia výzvy Objednávateľa týmto osobám na zaplatenie, ak Zhotoviteľ nezaplatí Objednávateľovi takto Objednávateľom z titulu ručenia za Zhotoviteľa zaplatenú daň z pridanej hodnoty v lehote do štrnástich (14) dní od doručenia výzvy Objednávateľa Zhotoviteľovi na jej zaplatenie. Rovnako je Objednávateľ oprávnený jednostranne započítať proti akejkoľvek pohľadávke Zhotoviteľa voči Objednávateľovi svoje prípadné pohľadávky voči Zhotoviteľovi, ktoré vznikli z titulu ručenia za daň z pridanej hodnoty za Zhotoviteľa.

10 [bookmark: _Ref114671679]POISTENIE

10.1 [bookmark: _Ref190098127][bookmark: _Ref105454805]Zhotoviteľ sa zaväzuje uzatvoriť a udržiavať v účinnosti alebo inak zabezpečiť, aby bolo platné a účinné poistenie zodpovednosti za škodu voči Objednávateľovi a tretím stranám, ktoré bude kryť všetky telesné zranenia alebo smrť utrpené tretími stranami vrátane zamestnancov Objednávateľa a škody na majetku tretích strán aj majetku Objednávateľa vrátane poškodení, zničení, odcudzení alebo strát, ktoré môžu vzniknúť pri akomkoľvek plnení alebo neplnení tejto zmluvy, ktoré musí zahŕňať aj poistenie regresných nárokov sociálnej poisťovne a zdravotnej poisťovne pri pracovnom úraze a musí trvať až do uplynutia záručnej doby Diela. Poistná suma musí byť minimálne vo výške 1.000.000,- EUR na jednu poistnú udalosť a minimálne 2.000.000,- EUR ako limit ročného plnenia a poisteným musí byť Zhotoviteľ, jeho zamestnanci, jeho subdodávatelia a ďalšie osoby, ktoré sa podieľajú na vykonávaní Diela na strane Zhotoviteľa.

10.2 [bookmark: _Ref189560614]Pre poistenie podľa ods. 10.1 tejto zmluvy je Zhotoviteľ povinný predložiť Objednávateľovi poistnú zmluvu alebo potvrdenie o poistení, z ktorých musí vyplývať splnenie všetkých požiadaviek týkajúcich sa poistenia podľa čl. 10 tejto zmluvy, a to do tridsiatich (30) dní odo dňa účinnosti tejto zmluvy, najneskôr však pri odovzdaní staveniska podľa čl. 6 tejto zmluvy (podľa toho, čo nastane skôr). Ustanovenie ods. 9.5 tejto zmluvy sa použije primerane.

10.3 Zhotoviteľ je povinný plniť všetky podmienky poistenia uvedeného v ods. 10.1 tejto zmluvy zmluvne vyhradené poistiteľom, pre prípad neplnenia ktorých poistiteľ bude oprávnený znížiť alebo odmietnuť poistné plnenie v prípade vzniku poistnej udalosti, a riadne platiť poistné v zmysle uzatvorených poistných zmlúv. Zhotoviteľ je povinný preukázať Objednávateľovi úhradu poistného vždy do štrnástich (14) dní odo dňa, kedy bolo príslušné poistné, resp. jeho časť splatným podľa ustanovení poistnej zmluvy.

10.4 V prípade zániku poistenia uvedeného v ods. 10.1 tejto zmluvy pred dobou, počas ktorej musí byť zabezpečené podľa ods. 10.1 tejto zmluvy, bude Zhotoviteľ povinný bez zbytočného odkladu dohodnúť a uzatvoriť nové poistenie zodpovedajúce požiadavkám uvedeným v čl. 10 tejto zmluvy; pri predvídateľnom zániku uplynutím dojednanej doby ešte pred jej uplynutím tak, aby nedošlo k prerušeniu poskytovania poistnej ochrany. Ustanovenie ods. 9.5 tejto zmluvy sa použije primerane.

10.5 V prípade vzniku poistnej udalosti týkajúcej sa Diela, majetku Objednávateľa, života alebo zdravia je Zhotoviteľ povinný ihneď písomne alebo e-mailom informovať Objednávateľa a poistiteľa o poistnej udalosti, zabezpečiť všetky dôkazy a iné doklady nevyhnutné k zabezpečeniu poistného plnenia a poskytnúť Objednávateľovi a poistiteľovi všetku súčinnosť. Zhotoviteľ je tiež povinný bez zbytočného odkladu, pokiaľ ho na to Objednávateľ písomne vyzve, v rámci a v rozsahu svojej zodpovednosti za škodu a znášaného nebezpečenstva vzniku škody na Diele zabezpečiť uvedenie Diela a/alebo majetku Objednávateľa do stavu predchádzajúceho poistnej udalosti na svoje náklady, pokiaľ sa zmluvné strany nedohodnú inak. Táto povinnosť Zhotoviteľa nie je dotknutá tým, že poistné plnenie nepokryje náklady na uvedenie Diela a/alebo majetku Objednávateľa do pôvodného stavu pred poistnou udalosťou a dobou, kedy poistiteľ príslušné poistné plnenie vyplatí.

10.6 [bookmark: _Ref189574293]Zodpovednosť Zhotoviteľa za škodu nie je dotknutá tým, že poistiteľ odmietne alebo čiastočne odmietne poistné plnenie. Ak Zhotoviteľ nezabezpečí poistné krytie v rozsahu podľa čl. 10 tejto zmluvy a dôjde k vzniku škody alebo ak pre porušenie povinností Zhotoviteľa podľa čl. 10 tejto zmluvy  poistiteľ odmietne alebo čiastočne odmietne poistné plnenie, Zhotoviteľ bude povinný okrem iného nahradiť Objednávateľovi škodu do výšky, v ktorej by inak, ak by Zhotoviteľ splnil všetky povinnosti podľa čl. 10 tejto zmluvy, bolo poskytnuté poistné plnenie, a to aj v prípade, ak táto škoda bola spôsobená okolnosťami vylučujúcimi zodpovednosť a jednalo sa o škodu, ktorú nebolo možné predvídať.

11 [bookmark: _Ref183694773]SANKCIE

11.1 Ak sa Zhotoviteľ dostane do omeškania so splnením záväzku vykonávať Servis, je Objednávateľ oprávnený požadovať od Zhotoviteľa zmluvnú pokutu vo výške 2.000,- EUR za každý aj začatý deň omeškania. To isté platí v prípade, ak sa Zhotoviteľ dostane do omeškania s odstraňovaním vád a nedorobkov súvisiacich s vykonávaním Servisu, ako aj vád vytknutých v záručnej dobe. Nedotýkajúc sa uvedeného, Objednávateľ je v týchto prípadoch oprávnený poskytnúť Zhotoviteľovi primeranú lehotu na vykonanie Diela alebo odstránenie vád a nedorobkov, ktorá nesmie byť kratšia ako dvadsaťštyri (24) hodín, po ktorej márnom uplynutí je oprávnený od tejto zmluvy odstúpiť.

11.2 Ak sa Zhotoviteľ dostane do omeškania so splnením svojej povinnosti predložiť Objednávateľovi Bankovú záruku podľa čl. 9 tejto zmluvy, je Objednávateľ oprávnený požadovať od Zhotoviteľa zmluvnú pokutu vo výške 5.000,- EUR za každý deň omeškania. Nedotýkajúc sa uvedeného, Objednávateľ je v takom prípade oprávnený poskytnúť Zhotoviteľovi primeranú dodatočnú lehotu na predloženie Bankovej záruky, ktorá nesmie byť kratšia ako tridsať (30) dní, po ktorej márnom uplynutí je oprávnený od tejto zmluvy odstúpiť.

11.3 Ak Zhotoviteľ poruší svoju povinnosť zabezpečiť alebo udržiavať poistenie podľa čl. 10 tejto zmluvy, je Objednávateľ oprávnený požadovať od Zhotoviteľa zmluvnú pokutu vo výške 5.000,- EUR za každý deň, kedy Zhotoviteľ nemal zabezpečené poistenie. Nedotýkajúc sa uvedeného, Objednávateľ je v takom prípade oprávnený poskytnúť Zhotoviteľovi primeranú dodatočnú lehotu na zabezpečenie poistenia, ktorá nesmie byť kratšia ako tridsať (30) dní, po ktorej márnom uplynutí je oprávnený od tejto zmluvy odstúpiť.

11.4 Zmluvné pokuty podľa tejto zmluvy sú splatné na základe písomnej výzvy Objednávateľa doručenej Zhotoviteľovi. Zaplatením zmluvnej pokuty nie je dotknuté právo na náhradu škody spôsobenej porušením povinnosti, pre prípad porušenia ktorej bola dohodnutá; Objednávateľ je oprávnený uplatňovať náhradu škody voči Zhotoviteľovi v plnej výške.

11.5 Ak vznikne porušením povinnosti Zhotoviteľa podľa tejto zmluvy Objednávateľovi škoda, zodpovedá Zhotoviteľ za škodu, ibaže preukáže, že porušenie povinností bolo spôsobené okolnosťami vylučujúcimi zodpovednosť (ods. 12.36 tejto zmluvy). V prípade škody spôsobenej tretím osobám plnením alebo porušením tejto zmluvy Zhotoviteľom je Zhotoviteľ voči Objednávateľovi povinný nahradiť tretím osobám celú vzniknutú škodu, a to aj v prípade, ak by Zhotoviteľ na plnenie zmluvy použil inú osobu, bez ohľadu na povahu právneho vzťahu medzi Zhotoviteľom a touto osobou (subdodávateľ).

11.6 Objednávateľ je oprávnený jednostranne započítať proti pohľadávke Zhotoviteľa voči nemu na zaplatenie ceny za Dielo podľa ods. 2.1 tejto zmluvy všetky svoje prípadné pohľadávky voči Zhotoviteľovi na zaplatenie zmluvných pokút podľa tejto zmluvy.

12 [bookmark: _Ref108616508]OSOBITNÉ USTANOVENIA

12.1 Pri plnení tejto zmluvy sa Zhotoviteľ zaväzuje dodržiavať právne predpisy a plniť úlohy na úseku bezpečnosti a ochrany zdravia pri práci (ďalej len „BOZP“) a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „PO“) v sídle, priestoroch, objektoch a na pracoviskách Objednávateľa, v ktorých sa bude plniť táto zmluva, (ďalej len „pracovisko“). Povinnosti zmluvných strán týkajúce sa pracoviska podľa čl. 12 tejto zmluvy sa použijú primerane aj vo vzťahu k iným miestam, na ktorých sa bude plniť táto zmluva. Zhotoviteľ je povinný ochraňovať a zlepšovať stav životného prostredia a všetkých jeho zložiek, najmä ovzdušia, vôd, hornín, pôdy a organizmov (ďalej len „ŽP“). Najmä je povinný predchádzať znečisťovaniu ŽP a poškodzovaniu ŽP a minimalizovať nepriaznivé dôsledky svojej činnosti pri plnení tejto zmluvy na ŽP. Zhotoviteľ preberá vo vzťahu ku Objednávateľovi plnú zodpovednosť za ekologickú ujmu, ktorú pri plnení tejto zmluvy spôsobí.

12.2 Objednávateľ je povinný odovzdať Zhotoviteľovi pracovisko tak, aby Zhotoviteľ mohol riadne a včas plniť túto zmluvu. O odovzdaní a prevzatí pracoviska spíšu zmluvné strany protokol. V prípade, ak Zhotoviteľ začne plniť túto zmluvu bez protokolárneho prevzatia pracoviska, má sa za to, že pracovisko bolo Objednávateľom odovzdané a Zhotoviteľom prevzaté riadne.

12.3 Za vytvorenie podmienok na zaistenie BOZP, PO a ochrany ŽP, zabezpečenie a vybavenie pracoviska na bezpečný výkon práce za účelom plnenia tejto zmluvy a dodržiavanie všeobecne záväzných právnych predpisov, ako aj technických noriem (aj keď nie sú všeobecne záväzné) pri plnení tejto zmluvy na pracovisku zodpovedá v plnom rozsahu a výlučne Zhotoviteľ. V prípade, že na pracovisku budú zároveň so Zhotoviteľom vykonávať akékoľvek práce aj tretie osoby (vrátane subdodávateľov Zhotoviteľa), je Zhotoviteľ povinný v súlade s ustanoveniami § 18 ods. 1 zákona č. 124/2006 Z.z. o bezpečnosti a ochrane zdravia pri práci v znení neskorších predpisov uzavrieť s takýmito osobami dohodu, predmetom ktorej bude dohoda Zhotoviteľa a týchto osôb na prevencii, príprave a vykonávaní opatrení na zaistenie bezpečnosti a ochrany zdravia pri práci, koordinácia činností a vzájomná informovanosť, inak práce na pracovisku nie je Zhotoviteľ oprávnený vykonávať. Jedno vyhotovenie podpísanej dohody je Zhotoviteľ povinný bez zbytočného odkladu doručiť Objednávateľovi.

12.4 Zhotoviteľ vyhlasuje, že bude vykonávať činnosť podľa tejto zmluvy výlučne takými fyzickými osobami, ktorých zdravotný stav, schopnosti, vek, kvalifikačné predpoklady a odborná spôsobilosť zodpovedajú činnosti podľa tejto zmluvy, a to podľa právnych predpisov všeobecne, ako aj osobitne podľa právnych predpisov a ostatných predpisov na zaistenie BOZP, a to bez ohľadu na jeho právny vzťah k uvedeným fyzickým osobám (ďalej len „zamestnanci“). Zamestnancom sa na účely čl. 12 tejto zmluvy rozumejú všetky fyzické osoby, ktoré sa budú podieľať na plnení tejto zmluvy, okrem zamestnancov Objednávateľa, a to Zhotoviteľ, ak je fyzickou osobou, a jeho spolupracujúce osoby, jeho zamestnanci, jeho subdodávatelia, ak sú fyzickými osobami, a ich spolupracujúce osoby a ich zamestnanci.

12.5 [bookmark: _Ref183731683]Zhotoviteľ je povinný preukázateľne informovať zamestnancov o nebezpečenstvách a ohrozeniach, ktoré sa pri plnení zmluvy môžu vyskytnúť, a o výsledkoch posúdenia rizika, o preventívnych opatreniach a ochranných opatreniach, ktoré vykonal Zhotoviteľ alebo Objednávateľ na zaistenie BOZP, PO a ochrany ŽP a ktoré sa vzťahujú všeobecne na zamestnancov a na nimi vykonávané práce na pracovisku pri plnení tejto zmluvy, o opatreniach a postupe v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie, a preukázateľne ich poučiť o pokynoch na zaistenie BOZP, PO a ochranu ŽP platných pre pracovisko (ďalej len „preškolenie“). Za účelom preškolenia Objednávateľ poskytne Zhotoviteľovi písomné informácie a pokyny na zaistenie BOZP, PO a ochranu ŽP platné pre pracovisko.

12.6 Prípadné nedostatky pracoviska a informácií a pokynov poskytnutých Objednávateľom je Zhotoviteľ povinný uplatniť písomne pred začatím plnenia tejto zmluvy na pracovisku, inak platí, že pracovisko je náležite zabezpečené a vybavené na bezpečný výkon práce za účelom plnenia tejto zmluvy, Zhotoviteľ dostal potrebné a dostatočné informácie a pokyny na zaistenie BOZP, PO a ochranu ŽP platné pre pracovisko a že plnenie žiadnych ďalších povinností na úseku BOZP, PO a ochrany ŽP sa zo strany Objednávateľa nevyžaduje. Zhotoviteľ je povinný písomne uplatňovať u Objednávateľa nedostatky týkajúce sa BOZP, PO a ochrany ŽP, ktoré sa vyskytnú neskôr pri plnení tejto zmluvy, za odstránenie ktorých zodpovedá Objednávateľ.

12.7 [bookmark: _Ref183731479]Objednávateľ vystaví zamestnancom bezdotykové identifikačné karty, ktoré ich budú oprávňovať na vstup a pohyb na pracovisku v súlade s požiadavkami Objednávateľa na plnenie tejto zmluvy. Bezdotykové identifikačné karty budú Zhotoviteľovi vydané po uzatvorení tejto zmluvy a preškolení. Za tým účelom je Zhotoviteľ povinný bez zbytočného odkladu po uzatvorení tejto zmluvy odovzdať Objednávateľovi zoznam zamestnancov a tento priebežne aktualizovať. V zozname je povinný uvádzať aj zamestnávateľov jednotlivých zamestnancov. Zhotoviteľ a jeho zamestnanci sú povinní dodržiavať podmienky používania bezdotykových identifikačných kariet na pracovisku, ktoré sú súčasťou písomných informácií a pokynov podľa ods. 12.5 tejto zmluvy. Za každé porušenie podmienok používania bezdotykových identifikačných kariet na pracovisku je Objednávateľ oprávnený požadovať od Zhotoviteľa zmluvnú pokutu vo výške 100,- EUR a za opakované porušenie vo výške 2.000,- EUR. Po splnení tejto zmluvy je Zhotoviteľ povinný bez zbytočného odkladu bezdotykové identifikačné karty vrátiť Objednávateľovi. V prípade porušenia tejto povinnosti je Objednávateľ oprávnený požadovať od Zhotoviteľa zmluvnú pokutu vo výške 67,- EUR za každú nevrátenú bezdotykovú identifikačnú kartu.

12.8 Zhotoviteľ je povinný každý deň oznamovať Objednávateľovi (zmenovému inžinierovi) prvý vstup na pracovisko a začatie prác na pracovisku, a to vždy vopred, ako aj ukončenie prác a odchod z pracoviska. Objednávateľ nie je povinný zabezpečovať zamestnancom doprovod na pracovisku.

12.9 Zhotoviteľ je povinný zabezpečiť, aby na pracovisku zamestnanci
1. [bookmark: _Ref235710418]nepožívali alkoholické nápoje, omamné látky, psychotropné látky ani prípravky a neplnili túto zmluvu pod ich vplyvom,
1. sa na žiadosť Objednávateľa podrobili dychovej skúške, odberu krvi a lekárskemu vyšetreniu na preukázanie súladu s písmenom a) tohto odseku,
1. dodržiavali zákaz fajčenia a
1. [bookmark: _Ref235710425]používali a nosili osobné ochranné pracovné pomôcky a prostriedky.
Objednávateľ je oprávnený požadovať od Zhotoviteľa, aby zamestnanca, ktorý poruší ktoréhokoľvek z ustanovení písm. a) až d) tohto odseku, okamžite vykázal z pracoviska a zakázal mu ďalší vstup na pracovisko.

12.10 Zhotoviteľ je povinný ihneď oznámiť Objednávateľovi vznik každého pracovného úrazu zamestnanca, ku ktorému dôjde na pracovisku. Ďalšie povinnosti na úseku BOZP sú uvedené v Prílohe B tejto zmluvy.

12.11 Ak pri plnení tejto zmluvy ide o činnosť so zvýšeným nebezpečenstvom vzniku požiaru, Zhotoviteľ je povinný postupovať tak, aby bola zabezpečená PO, najmä vydáva písomný pokyn na zabezpečenie PO a písomné povolenie na činnosť, ak sa vyžaduje, zriaďuje protipožiarnu asistenčnú hliadku a zabezpečuje plnenie jej úloh a odbornú prípravu a zabezpečuje potrebné množstvo vhodných druhov hasiacich prostriedkov a iných vecných prostriedkov PO.

12.12 Zhotoviteľ je povinný 
1. pred začatím vykonávania prác na Diele vykonať súpis všetkých nepriaznivých vplyvov na ŽP, ktoré môžu vzniknúť z činností uskutočňovaných Zhotoviteľom na Diele, prijať konkrétne opatrenia na odstránenie nepriaznivých vplyvov na ŽP a určiť osoby zodpovedné za ich realizáciu, vykonať súpis nebezpečných látok, ktoré použije na Diele, a kópie ich bezpečnostných listov vypracovaných ich výrobcami odovzdať Objednávateľovi, ako aj vypracovať a odovzdať Objednávateľovi havarijné plány, ak to všeobecne záväzné právne predpisy vzhľadom na charakter prác vykonávaných na Diele stanovujú;
1. bez zbytočného odkladu ohlásiť Objednávateľovi ekologickú ujmu, ktorú pri plnení tejto zmluvy spôsobí on alebo jeho subdodávatelia, najmä je povinný ohlásiť mimoriadne zhoršenie alebo ohrozenie kvality vôd alebo iných zložiek ŽP alebo únik znečisťujúcich látok pri manipulácii s nimi alebo pri ich preprave. Informácie sa podávajú špecialistom ŽP Objednávateľa. Prípadmi mimoriadneho zhoršenia alebo ohrozenia kvality vôd sú najmä úniky znečisťujúcich látok súvisiace s ich manipuláciou a prepravou (ropné látky, chemikálie, náterové hmoty a pod.) do voľnej pôdy a do prostredia súvisiaceho s povrchovou alebo podzemnou vodou, technické poruchy a chyby na technickom vybavení, ktoré sú príčinou úniku znečisťujúcich látok do okolitého prostredia.

12.13 [bookmark: _Ref130895963][bookmark: _Ref124455596][bookmark: _Ref121823977]V rámci ochrany ŽP je Zhotoviteľ povinný predchádzať vzniku odpadov a s prípadnými odpadmi vznikajúcimi pri plnení tejto zmluvy je povinný nakladať alebo inak zaobchádzať v súlade s právnymi predpismi na úseku odpadového hospodárstva (ďalej len „OH“) tak, aby bol naplnený jeho účel. Pred začatím vykonávania stavebných prác týkajúcich sa Diela a za účelom plnenia povinností podľa tohto odseku a ods. 12.14 tejto zmluvy je Zhotoviteľ povinný navrhnúť systém na monitorovanie a evidenciu vzniku odpadov vznikajúceho pri vykonávaní Diela vrátane odpadu z obalov (ďalej len „odpad“), zaškoliť zamestnancov o správnom postupe pri nakladaní s odpadmi a triedení odpadov za účelom minimalizácie vzniku odpadov a optimalizácie nakladania s odpadmi a zabezpečiť zhodnotenie a recykláciu stavebného odpadu a odpadu z demolácií (ďalej len „stavebný odpad“) prostredníctvom spoločnosti, ktorá je podľa zákona č. 79/2015 Z.z. o odpadoch v znení neskorších predpisov alebo rovnocennej právnej úpravy členského štátu a na základe príslušného súhlasu oprávnená vykonávať zhodnocovanie a recykláciu stavebného odpadu, a to preukázateľným uzatvorením zmluvného vzťahu s touto spoločnosťou o fyzickom nakladaní so vzniknutými stavebnými odpadmi s minimálnym rozsahom zmluvných podmienok upravujúcich:
1. druhy stavebných odpadov, s ktorými bude nasledujúci držiteľ odpadu fyzicky nakladať,
1. spôsob nakladania so stavebnými odpadmi u nasledujúceho držiteľa odpadu,
1. plánovaný spôsob spracovania stavebných odpadov v prvom zariadení na spracovanie odpadov, ak nejde o spracovateľa odpadu, a
1. povinnosť byť držiteľom oprávnenia na nakladanie so stavebnými odpadmi platným počas trvania zmluvného vzťahu.
Uvedené Zhotoviteľ preukáže Objednávateľovi pred začatím vykonávania stavebných prác týkajúcich sa Diela. Zhotoviteľ je ďalej povinný písomne oznámiť Objednávateľovi najneskôr sedem (7) pracovných dní pred začatím demolačných prác spôsob selektívnej demolácie obsahujúci aj druh, kategóriu, predpokladané množstvo odpadu a plánovaný spôsob, ktorým bude odpad zhodnocovaný, a najneskôr v lehote šesťdesiatich (60) dní po ukončení demolačných prác vyhodnotenie selektívnej demolácie obsahujúce druh, kategóriu, množstvo odpadu a spôsob, ktorým bol odpad zhodnocovaný.

12.14 [bookmark: _Ref122368092][bookmark: _Ref124461738][bookmark: _Ref121823658]Zhotoviteľ je povinný používať systém separovaného zberu odpadu na stavenisku a systém na monitorovanie a evidenciu vzniku odpadov podľa ods. 12.13 tejto zmluvy. Ak pri plnení tejto zmluvy vznikne stavebný odpad, odpad z vecí, ktoré nie sú vo vlastníctve Objednávateľa (najmä z vecí vnesených na pracovisko Zhotoviteľom vrátane obalov), alebo komunálny odpad, Zhotoviteľ je povinný plniť povinnosti držiteľa odpadu a ďalšie povinnosti súvisiace s nakladaním s odpadmi stanovené všeobecne záväznými právnymi predpismi (napr. § 77 a nasl. zákona č. 79/2015 Z.z. o odpadoch v znení neskorších predpisov) pre tieto odpady, pričom za plnenie týchto povinností zodpovedá v plnom rozsahu a výlučne Zhotoviteľ; to sa netýka kovového odpadu. So stavebnými odpadmi (okrem kovového odpadu) je Zhotoviteľ povinný nakladať tak, že ich zabezpečí pred nežiaducim únikom a zabezpečí ich odvoz na miesto zhodnotenia a zabezpečí ich zhodnotenie prostredníctvom oprávnenej spoločnosti podľa ods. 12.13 tejto zmluvy. Najmenej 80 % množstva stavebného odpadu, najmä betón, železobetón, tehly, dlaždice, asfalty, zeminy, drevo a sklo (okrem kovového odpadu, nebezpečného odpadu, odpadu z izolačných materiálov) musí byť zhodnotených recykláciou (najmä recykláciou alebo spätným získavaním ostatných anorganických materiálov oprávnenou spoločnosťou podľa ods. 12.13 tejto zmluvy). Potvrdenie o príslušnom zhodnotení je Zhotoviteľ povinný odovzdať Objednávateľovi (najmä vážne lístky) na preukázanie splnenia uvedených povinností. Inak sa za pôvodcu odpadu považuje Objednávateľ, pričom pred vznikom tohto odpadu je Zhotoviteľ povinný oznámiť Objednávateľovi (špecialistovi ŽP) druh a predpokladané množstvo odpadu a s týmto odpadom nakladať podľa pokynov Objednávateľa, najmä zabezpečiť ho pred znehodnotením, odcudzením alebo iným nežiaducim únikom, zhromaždiť odpad oddelene podľa druhov odpadov, kovový odpad odovzdať Objednávateľovi očistený od škodlivín a iných zložiek odpadu, a nebezpečný odpad, odpadové oleje a ostatný odpad odovzdať Objednávateľovi. Ďalšie povinnosti týkajúce sa ochrany ŽP sú uvedené v Prílohe C tejto zmluvy.

12.15 Zhotoviteľ je povinný na požiadanie Objednávateľa preukázať splnenie svojich povinností na úseku BOZP, PO a ochrany a tvorby ŽP vrátane OH v lehote troch (3) pracovných dní odo dňa doručenia žiadosti Objednávateľa, a to najmä predložením dokladov preukazujúcich preškolenie, predložením oprávnení zamestnancov na výkon činnosti podľa tejto zmluvy a predložením dokladov o určení bezpečných pracovných postupov pre činnosti vykonávané podľa tejto zmluvy.

12.16 [bookmark: _Ref183731444]Zhotoviteľ zodpovedá Objednávateľovi za všetky škody spôsobené porušením akejkoľvek povinnosti na úseku BOZP, PO a ochrany a tvorby ŽP vrátane OH. Za škodu sa na účely tejto zmluvy považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku BOZP, PO a ochrany a tvorby ŽP vrátane OH, ak tieto povinnosti podľa čl. 12 tejto zmluvy zaťažovali Zhotoviteľa, a nie Objednávateľa, ktoré boli Objednávateľovi po vyčerpaní opravných prostriedkov uložené, ak Objednávateľ riadne a včas umožnil Zhotoviteľovi uplatňovať v príslušných konaniach všetky dostupné návrhy, opravné prostriedky a námietky, o ktorých uplatnenie v týchto konaniach alebo za účelom začatia opravných konaní Zhotoviteľ Objednávateľa písomne požiadal, a ak náklady spojené s uplatňovaním týchto návrhov, opravných prostriedkov a námietok Zhotoviteľ Objednávateľovi na jeho žiadosť zaplatil.

12.17 Porušovanie pravidiel BOZP, PO a ochrany a tvorby ŽP vrátane OH zo strany Zhotoviteľa oprávňuje Objednávateľa bez ďalšieho kedykoľvek od tejto zmluvy odstúpiť.

12.18 Zhotoviteľ sa zaväzuje pri plnení tejto zmluvy a počas jej trvania dodržiavať zákaz nelegálneho zamestnávania v rozsahu stanovenom právnymi predpismi. Zhotoviteľ vyhlasuje, že sa Objednávateľ môže spoľahnúť na to, že neporušuje a počas trvania tejto zmluvy neporuší zákaz nelegálneho zamestnávania, a Objednávateľ sa na toto vyhlásenie Zhotoviteľa spolieha. Zhotoviteľ sa zaväzuje nahradiť Objednávateľovi škodu, ktorá by mohla vzniknúť Objednávateľovi tým, že Objednávateľ príjme od Zhotoviteľa prácu alebo službu podľa tejto zmluvy, ktorú mu Zhotoviteľ poskytne prostredníctvom fyzickej osoby, ktorú nelegálne zamestnáva alebo zamestná. Za škodu sa na účely tohto ustanovenia považujú aj pokuty, ktoré bude musieť Objednávateľ zaplatiť za porušenie zákazu prijať prácu alebo službu, ktorú mu na základe tejto zmluvy dodá alebo poskytne Zhotoviteľ prostredníctvom fyzickej osoby, ktorú nelegálne zamestnáva alebo zamestná. Ustanovenie ods. 12.16 tejto zmluvy sa použije primerane.

12.19 [bookmark: _Ref95749348]V prípade, ak Zhotoviteľ na činnosť podľa tejto zmluvy využije tretie osoby (subdodávateľov) v akomkoľvek stupni, je povinný zabezpečiť, aby subdodávateľ plnil povinnosti Zhotoviteľa podľa tejto zmluvy v rozsahu týkajúcom sa tej činnosti, ktorú subdodávateľ bude vykonávať. Zhotoviteľ zodpovedá Objednávateľovi za splnenie záväzku riadne a včas vykonať činnosť podľa tejto zmluvy, akoby činnosť vykonával sám. Ak subdodávateľ Zhotoviteľa nevykonáva činnosť podľa tejto zmluvy riadne alebo včas alebo porušuje povinnosti podľa čl. 12 tejto zmluvy, je Zhotoviteľ povinný na námietku Objednávateľa neumožniť subdodávateľovi vykonávanie činnosti podľa tejto zmluvy a nahradiť takéhoto subdodávateľa, inak je povinný činnosť vykonať sám.

12.20 Objednávateľ je oprávnený požadovať od Zhotoviteľa zmluvnú pokutu vo výške 2.000,- EUR za každé porušenie povinnosti podľa čl. 12 tejto zmluvy, pokiaľ inú výšku zmluvných pokút nestanovuje ods. 12.7 tejto zmluvy. Tieto zmluvné pokuty sú splatné na základe písomnej výzvy Objednávateľa doručenej Zhotoviteľovi. Zaplatením zmluvnej pokuty nie je dotknuté právo na náhradu škody spôsobenej porušením povinnosti, pre prípad porušenia ktorej bola dohodnutá; náhrada škody môže byť uplatňovaná voči Zhotoviteľovi v plnej výške.

12.21 Objednávateľ je subjektom verejného sektora, a zároveň partnerom verejného sektora podľa zákona č. 315/2016 Z.z. o registri partnerov verejného sektora v znení neskorších predpisov (ďalej len „Zákon o registri“). Zhotoviteľ je povinný počas trvania tejto zmluvy byť zapísaný v registri partnerov verejného sektora (ďalej len „Register“) spolu s oprávnenou osobou a v prípadoch uvedených v § 11 ods. 2 Zákona o registri overovať identifikáciu svojich konečných užívateľov výhod. Objednávateľ je oprávnený od tejto zmluvy odstúpiť, ak Zhotoviteľ nebol v čase uzatvorenia tejto zmluvy zapísaný v registri alebo ak nadobudne právoplatnosť rozhodnutie o výmaze Zhotoviteľa z registra podľa § 12 alebo § 13 ods. 2 Zákona o registri alebo o uložení pokuty Zhotoviteľovi z dôvodov podľa § 13 ods. 1 Zákona o registri alebo ak je Zhotoviteľ viac ako tridsať (30) dní v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsiatich (30) dní od výmazu. Objednávateľ zároveň nie je v omeškaní s plnením povinností podľa tejto zmluvy, ak Zhotoviteľ nie je alebo nebude zapísaný v registri alebo ak Zhotoviteľ nesplní povinnosť overovať identifikáciu svojich konečných užívateľov výhod alebo ak je v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsiatich (30) dní od výmazu.

12.22 [bookmark: _Ref95749372]Prílohu E tejto zmluvy tvorí zoznam všetkých priamych a nepriamych subdodávateľov Zhotoviteľa (v akomkoľvek stupni) podľa Zákona o registri, ktorým budú priamo alebo nepriamo poskytnuté finančné prostriedky nad limity stanovené v ustanovení § 2 ods. 2 alebo 3 Zákona o registri (ďalej len „Subdodávateľ podľa Zákona o registri“), ktorí sú Zhotoviteľovi v deň podpisu tejto zmluvy známi. Tento zoznam vo vzťahu k jednotlivým Subdodávateľom podľa Zákona o registri obsahuje ich obchodné meno, sídlo alebo miesto podnikania, identifikačné číslo (IČO), označenie príslušného (zvyčajne obchodného) registra, v ktorom je subdodávateľ zapísaný, číslo zápisu a údaj o predpokladaných finančných plneniach v prospech každého zo Subdodávateľov podľa Zákona o registri.

12.23 [bookmark: _Ref95749374]Prílohu F tejto zmluvy tvorí zoznam všetkých priamych subdodávateľov Zhotoviteľa podľa zákona č. 343/2015 Z.z. o verejnom obstarávaní v znení neskorších predpisov (ďalej len „Zákon o verejnom obstarávaní“), ktorí sa budú podieľať na vykonávaní činnosti podľa tejto zmluvy (ďalej len „Subdodávateľ podľa Zákona o verejnom obstarávaní“), ktorí sú Zhotoviteľovi v deň podpisu tejto zmluvy známi. Tento zoznam vo vzťahu k jednotlivým subdodávateľom podľa Zákona o verejnom obstarávaní obsahuje ich obchodné meno, sídlo alebo miesto podnikania, identifikačné číslo (IČO), označenie registra, v ktorom je subdodávateľ zapísaný, číslo zápisu, údaje osoby oprávnenej konať za subdodávateľa v rozsahu meno a priezvisko, adresa pobytu a dátum narodenia. Tento zoznam ďalej obsahuje čestné vyhlásenie Zhotoviteľa, že každý zo Subdodávateľov podľa Zákona o verejnom obstarávaní spĺňa alebo najneskôr v čase začatia realizovania ním vykonávanej časti Diela a/alebo činnosti podľa tejto zmluvy bude spĺňať podmienky stanovené všeobecne záväznými právnymi predpismi na úseku verejného obstarávania, najmä podmienky účasti týkajúce sa osobného postavenia stanovené Objednávateľom v Súťažnej dokumentácii pre takúto inú osobu, a že u subdodávateľa podľa Zákona o verejnom obstarávaní neexistovali a neexistujú dôvody na vylúčenie podľa ustanovenia § 40 ods. 6 písm. a) až g) a ods. 7 Zákona o verejnom obstarávaní a podľa rozhodnutia Objednávateľa ani dôvody na vylúčenie podľa § 10 ods. 4 ani § 40 ods. 8 Zákona o verejnom obstarávaní, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť predmetu Diela a/alebo činnosti podľa zmluvy.

12.24 Zhotoviteľ je povinný písomne oznámiť Objednávateľovi akúkoľvek zmenu v údajoch o subdodávateľoch v rozsahu podľa ods. 12.22, resp. 12.23 tejto zmluvy, a to bez zbytočného odkladu potom, čo sa o nej dozvedel.

12.25 [bookmark: _Ref183731540]Ak sa Zhotoviteľovi Subdodávatelia podľa Zákona o registri alebo Subdodávatelia podľa Zákona o verejnom obstarávaní stanú známymi neskôr, je povinný Objednávateľovi predložiť aktualizovaný zoznam Subdodávateľov podľa Zákona o registri, resp. aktualizovaný zoznam Subdodávateľov podľa Zákona o verejnom obstarávaní, a to najmenej tri (3) pracovné dni pred zmenou, nikdy však nie neskôr, než sa začnú skutočne podieľať na plnení tejto zmluvy. Na aktualizovaný zoznam Subdodávateľov podľa Zákona o registri sa primerane použijú ustanovenia ods. 12.22 tejto zmluvy a na aktualizovaný zoznam Subdodávateľov podľa Zákona o verejnom obstarávaní sa primerane použijú ustanovenia ods. 12.23 tejto zmluvy.
12.26 Iným osobám než subdodávateľom uvedeným v zozname Subdodávateľov podľa Zákona o registri, ktorý Zhotoviteľ predložil Objednávateľovi v súlade s ods. 12.22 a 12.25 tejto zmluvy, Zhotoviteľ nesmie v súvislosti s touto zmluvou alebo jej plnením poskytnúť finančné prostriedky nad limity stanovené v ustanovení § 2 ods. 2 alebo 3 Zákona o registri.

12.27 Na základe dohody zmluvných strán je Zhotoviteľ oprávnený vykonávať činnosť podľa tejto zmluvy len prostredníctvom takého Subdodávateľa podľa Zákona o verejnom obstarávaní, ktorý spĺňa alebo najneskôr v čase začatia realizovania ním vykonávanej časti činnosti podľa tejto zmluvy bude spĺňať podmienky účasti týkajúce sa osobného postavenia podľa Súťažnej dokumentácie a u ktorého neexistovali a neexistujú dôvody na vylúčenie podľa ustanovenia § 40 ods. 6 písm. a) až g) a ods. 7 Zákona o verejnom obstarávaní a podľa rozhodnutia Objednávateľa ani dôvody na vylúčenie podľa § 10 ods. 4 ani § 40 ods. 8 Zákona o verejnom obstarávaní, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť Diela alebo činnosti podľa tejto zmluvy. Ak subdodávateľ nespĺňa uvedené podmienky, Zhotoviteľ mu nesmie umožniť vykonávanie žiadnej činnosti podľa tejto zmluvy. Zodpovednosť Zhotoviteľa za riadne splnenie tejto časti činnosti podľa tejto zmluvy tým nie je dotknutá. Zhotoviteľ je povinný na písomnú žiadosť Objednávateľa preukázať splnenie uvedených podmienok subdodávateľom a do času preukázania ich splnenia je Objednávateľ ďalej oprávnený požadovať, aby príslušný subdodávateľ nevykonával žiadnu činnosť podľa tejto zmluvy. Ak Zhotoviteľom navrhovaný subdodávateľ nespĺňa podmienky účasti týkajúce sa osobného postavenia alebo existovali alebo existujú u neho dôvody na vylúčenie podľa ustanovenia § 40 ods. 6 písm. a) až g) a ods. 7 Zákona o verejnom obstarávaní alebo (podľa rozhodnutia Objednávateľa) dôvody na vylúčenie podľa § 10 ods. 4 ani § 40 ods. 8 Zákona o verejnom obstarávaní, je Zhotoviteľ povinný nahradiť takéhoto Objednávateľom namietaného subdodávateľa. Zhotoviteľ sa zaväzuje neumožniť namietanému Zhotoviteľovi vykonávanie Diela. Zhotoviteľ je povinný doručiť návrh nového subdodávateľa nahradzujúceho namietaného subdodávateľa do piatich (5) pracovných dní odo dňa doručenia žiadosti Objednávateľa o nahradenie namietaného subdodávateľa.

12.28 Ak Zhotoviteľ zoznam Subdodávateľov podľa Zákona o registri a Subdodávateľov podľa Zákona o verejnom obstarávaní Objednávateľovi nepredložil, platí, že Prílohy E a F tejto zmluvy sú prázdne, žiadny Subdodávateľ podľa Zákona o registri a Subdodávateľ podľa Zákona o verejnom obstarávaní pri plnení tejto zmluvy sa nepodieľa na plnení tejto zmluvy a Zhotoviteľ ich nesmie využiť pri plnení tejto zmluvy priamo ani prostredníctvom ďalších osôb.

12.29 Zhotoviteľ vyhlasuje, že sa Objednávateľ môže spoľahnúť na to, že zoznam Subdodávateľov podľa Zákona o registri a zoznam Subdodávateľov podľa Zákona o verejnom obstarávaní je vždy úplný a že na plnení tejto zmluvy sa nebudú podieľať Subdodávatelia podľa Zákona o registri ani Subdodávatelia podľa Zákona o verejnom obstarávaní, ktorých postupom podľa ods. 12.22, 12.23 a 12.25 tejto zmluvy Objednávateľovi vopred neoznámil, resp. neoznámi.

12.30 Zhotoviteľ sa zaväzuje nahradiť Objednávateľovi škodu, ktorá by mohla vzniknúť Objednávateľovi tým, že Objednávateľ uzatvoril so Zhotoviteľom túto zmluvu alebo dodatok k tejto zmluve napriek tomu, že Zhotoviteľ alebo niektorý Subdodávateľ podľa Zákona o registri alebo niektorý Subdodávateľ podľa Zákona o verejnom obstarávaní v čase uzatvorenia tejto zmluvy alebo dodatku k tejto zmluve nebol zapísaný do Registra, kedy sa uplatňuje zákaz uzavrieť zmluvu. Za škodu sa na účely tohto ustanovenia považujú aj pokuty, ktoré bude musieť Objednávateľ alebo členovia štatutárneho orgánu Objednávateľa zaplatiť za porušenie zákazu uzavrieť zmluvu. Ustanovenie ods. 12.16 tejto zmluvy sa použije primerane.

12.31 Zhotoviteľ sa zaväzuje zabezpečiť, aby ku dňu uzatvorenia tejto zmluvy a prípadných dodatkov k tejto zmluve koneční užívatelia výhod Zhotoviteľa, prípadných Subdodávateľov podľa Zákona o registri a prípadných Subdodávateľov podľa Zákona o verejnom obstarávaní zapísaní v registri neboli osobami uvedenými v § 11 ods. 1 písm. c) Zákona o verejnom obstarávaní. Zhotoviteľ vyhlasuje, že sa Objednávateľ môže spoľahnúť na to, že koneční užívatelia výhod Zhotoviteľa, prípadných Subdodávateľov podľa Zákona o registri a prípadných Subdodávateľov poľa Zákona o verejnom obstarávaní zapísaní v registri ku dňu uzatvorenia tejto zmluvy nie sú osobami uvedenými v § 11 ods. 1 písm. c) Zákona o verejnom obstarávaní, a Objednávateľ sa na toto vyhlásenie Zhotoviteľa spolieha. Zhotoviteľ sa zaväzuje nahradiť Objednávateľovi škodu, ktorá by mohla vzniknúť Objednávateľovi tým, že uzavrel so Zhotoviteľom zmluvu alebo uzavrie so Zhotoviteľom prípadný dodatok k tejto zmluve v rozpore so zákazom podľa § 11 ods. 1 písm. c) a/alebo d) Zákona o verejnom obstarávaní. Za škodu sa na účely tohto ustanovenia považujú aj pokuty, ktoré bude musieť Objednávateľ zaplatiť za porušenie uvedeného zákazu. Ustanovenie ods. 12.16 tejto zmluvy sa použije primerane.

12.32 [bookmark: _Ref108985978]Pokiaľ Zhotoviteľ na preukázanie podmienok účasti vo verejnom obstarávaní využil finančné zdroje inej osoby a/alebo technické a odborné kapacity inej osoby, je povinný pri plnení tejto zmluvy skutočne relevantne používať uvedené zdroje, resp. uvedené kapacity tejto inej osoby, táto iná osoba musí spĺňať podmienky účasti stanovené Objednávateľom v Súťažnej dokumentácii pre takúto inú osobu a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 Zákona o verejnom obstarávaní a podľa rozhodnutia Objednávateľ ani dôvody na vylúčenie podľa § 10 ods. 4 ani § 40 ods. 8 Zákona o verejnom obstarávaní. Ak z akýchkoľvek dôvodov Zhotoviteľ nebude môcť pri plnení tejto zmluvy používať zdroje, resp. kapacity tejto inej osoby, Zhotoviteľ bude povinný ju bez zbytočného odkladu nahradiť novou osobou, ktorá spĺňa podmienky podľa prvej vety tohto ustanovenia, čo je Zhotoviteľ zároveň povinný Objednávateľovi preukázať. V opačnom prípade, ak Zhotoviteľ ani na písomnú výzvu Objednávateľa nezjedná nápravu, je Objednávateľ oprávnený od tejto zmluvy odstúpiť. Pokiaľ má táto iná osoba a prípadne nová osoba, ktorá ju nahradí, zároveň postavenie Subdodávateľa podľa Zákona o verejnom obstarávaní alebo postavenie Subdodávateľa podľa Zákona o registri, uplatňujú sa aj ustanovenia tejto zmluvy týkajúce sa subdodávateľov.

12.33 Ak na strane Zhotoviteľa vystupuje skupina dodávateľov, všetci členovia skupiny dodávateľov zodpovedajú za záväzky Zhotoviteľa vyplývajúce z tejto zmluvy spoločne a nerozdielne a zaväzujú sa zotrvať v skupine dodávateľov počas celej doby trvania tejto zmluvy.

12.34 Objednávateľ je oprávnený od tejto zmluvy odstúpiť v prípadoch, ak bol na majetok Zhotoviteľa vyhlásený konkurz alebo iné konanie, ktorého cieľom je kolektívne uspokojenie veriteľov Zhotoviteľa, bolo proti Zhotoviteľovi zastavené konkurzné konanie pre nedostatok majetku alebo zrušený konkurz pre nedostatok majetku alebo je Zhotoviteľ v likvidácii.

12.35 [bookmark: _Ref115972280]Činnosť, ktorú podľa osobitných predpisov môžu vykonávať iba fyzické osoby alebo osoby na to oprávnené podľa osobitných predpisov (napr. činnosti na vyhradených technických zariadeniach), je Zhotoviteľ povinný uskutočňovať iba pomocou osôb, ktoré sú na to oprávnené podľa osobitných predpisov (ďalej len „odborník“). Odborníci musia mať platné oprávnenia k výkonu týchto vybraných činností v súlade s príslušnými všeobecne záväznými právnymi predpismi a technickými normami; povaha alebo existencia právneho vzťahu medzi Zhotoviteľom a odborníkom nie je rozhodujúca. V prípade, ak je to podľa právnych predpisov SR potrebné, musia odborníci, ktorí disponujú príslušnými oprávneniami podľa práva iného štátu, spĺňať osobitné podmienky pre výkon príslušných činností na území SR. Zhotoviteľ je zároveň povinný najneskôr do piatich (5) pracovných dní odo dňa uzatvorenia tejto zmluvy a vždy pred zmenou v osobe odborníka alebo pred zapojením nového odborníka predložiť Objednávateľovi doklady preukazujúce splnenie požiadaviek podľa tejto zmluvy. V prípade zistenia porušenia povinností podľa tohto ustanovenia je Objednávateľ oprávnený prerušiť vykonávanie Diela, a to až do dosiahnutia nápravy. Prerušenie vykonávania Diela podľa tohto ustanovenia nemá vplyv na čas vykonávania a vykonania Diela podľa tejto zmluvy ani na cenu za vykonanie Diela. 

12.36 [bookmark: _Ref235711474]Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto zmluvy v prípade, ak toto neplnenie nastalo v dôsledku okolností vylučujúcich zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.

12.37 Tá zmluvná strana, ktorá sa odvoláva na okolnosti vylučujúce zodpovednosť, je povinná ich oznámiť druhej strane neodkladne, najneskôr však do piatich (5) dní po jej vzniku. Nedostatok pracovných síl a/alebo materiálu u Zhotoviteľa a/alebo jeho subdodávateľov ani štrajk zamestnancov Zhotoviteľa a/alebo jeho subdodávateľov, resp. Objednávateľa sa nepovažujú za okolnosti vylučujúce zodpovednosť.

12.38 Lehoty na vykonanie Diela sa v prípade výskytu okolností vylučujúcich zodpovednosť predlžujú o dobu trvania okolností vylučujúcich zodpovednosť. Ak okolnosti vylučujúce zodpovednosť trvajú dlhšie ako šesť (6) mesiacov, každá zo zmluvných strán oprávnená od zmluvy odstúpiť.

13 MLČANLIVOSŤ

13.1 Zhotoviteľ bude mať pri plnení tejto zmluvy prístup k informáciám týkajúcim sa Objednávateľa a jeho podnikania, najmä k akýmkoľvek informáciám obchodnej, výrobnej, prevádzkovej, marketingovej, finančnej, majetkovej, organizačnej, personálnej, hospodárskej a/alebo technickej povahy. Tieto informácie alebo akékoľvek iné informácie verejne neprístupné a súvisiace s činnosťou Objednávateľa, ktoré Zhotoviteľ získa ústne, písomne alebo v akejkoľvek inej forme pri plnení tejto zmluvy alebo v jej súvislosti, sú predmetom obchodného tajomstva Objednávateľa, alebo ich Objednávateľ týmto označuje ako dôverné v zmysle ustanovenia § 271 Obchodného zákonníka (ďalej len „dôverné informácie“).

13.2 [bookmark: _Ref183731319]Zhotoviteľ sa zaväzuje, že počas trvania tejto zmluvy, ako aj po jej skončení
1. bude zachovávať mlčanlivosť o dôverných informáciách, najmä sa zaväzuje s dôvernými informáciami zaobchádzať ako s prísne tajnými, tieto dôverné informácie bez výslovného predchádzajúceho písomného súhlasu Objednávateľa priamo alebo nepriamo tretej osobe neoznámiť, nesprístupniť, nezverejniť alebo pre seba alebo iného nevyužiť,
písomne oznámi Objednávateľovi akékoľvek okolnosti, ktoré by mohli viesť k vzniku konfliktu záujmov s Objednávateľom, 
použije dôverné informácie iba v súvislosti s plnením predmetu tejto zmluvy a na dosiahnutie účelu podľa tejto zmluvy, 
obmedzí zverenie dôverných informácií iba tým svojim zamestnancom, ktorí sú určení na plnenie predmetu tejto zmluvy a u ktorých zabezpečuje dodržiavanie dôvernosti týchto informácií a povinností s tým súvisiacich, 
o každom sprístupnení dôverných informácií tretej strane v prípadoch stanovených všeobecne záväznými právnymi predpismi bude informovať Objednávateľa,
pričom sa uvedené povinnosti zaväzuje vykonávať so všetkou potrebnou odbornou starostlivosťou.

13.3 V prípade porušení ktorejkoľvek povinnosti podľa ods. 13.2 tejto zmluvy je Objednávateľ oprávnený požadovať od Zhotoviteľa zaplatenie zmluvnej pokuty vo výške 3.200,- EUR, a to za každé jedno porušenie danej povinnosti s tým, že zaplatením zmluvnej pokuty nie je dotknutý nárok na náhradu škody spôsobenej prípadným porušením týchto povinností.

14 [bookmark: _Ref235708623]PROTIKORUPČNÉ OPATRENIA

14.1 Protikorupčný program. Objednávateľ sa snaží zabezpečiť, aby on a jeho dodávatelia tovaru a poskytovatelia služieb konali v súlade s literou a duchom zákona a s najprísnejšími etickými normami, rešpektujúc a ochraňujúc základné práva a slobody všetkých osôb, podporovali spravodlivé a rovné zaobchádzanie so všetkými osobami, poskytovali bezpečné a zdravé pracovné podmienky, rešpektovali a ochraňovali ŽP a prijímali vhodné systémy riadenia a podnikania etickým spôsobom. S víziou bojovať proti korupcii aj na úseku zmluvných vzťahov Objednávateľ žiada od Zhotoviteľa, aby v akejkoľvek súvislosti s touto zmluvou, čo pre účely tohto čl. 14 tejto zmluvy zahŕňa aj súvislosť s jej uzatváraním, plnením, skončením a prípadným vymáhaním, aktívne prispel k napĺňaniu tohto cieľa implementáciou protikorupčných opatrení v zmysle čl. 14 tejto zmluvy.

14.2 [bookmark: _Ref108987317]Zákaz korupcie. Zmluvné strany sa zaväzujú, že v akejkoľvek súvislosti s touto zmluvou oni, ich štatutárne orgány, členovia štatutárnych a iných orgánov, ich členovia, zamestnanci a spolupracujúce osoby, ich zástupcovia a ďalšie osoby konajúce v ich mene alebo za nich vrátane ich subdodávateľov nebudú konať tak, že by priamo alebo cez sprostredkovateľa pre seba alebo pre inú osobu prijali, žiadali alebo si dali sľúbiť úplatok na to, aby porušili svoje povinnosti vyplývajúce zo zamestnania, povolania, postavenia alebo funkcie alebo zneužili alebo umožnili zneužiť účasť na hospodárskej súťaži, alebo aby svojím vplyvom takto pôsobili na výkon zamestnania, povolania, postavenia alebo funkcie inej osoby, alebo za to, že už tak urobili, alebo že by priamo alebo cez sprostredkovateľa sľúbili, ponúkli alebo poskytli úplatok inému na to, aby porušil svoje povinnosti vyplývajúce zo zamestnania, povolania, postavenia alebo funkcie alebo zneužil alebo umožnil zneužiť účasť na hospodárskej súťaži, alebo za to, že bude svojím vplyvom takto pôsobiť na výkon zamestnania, povolania, postavenia alebo funkcie inej osoby, alebo za to, že už tak urobil, alebo z ktoréhokoľvek z týchto dôvodov priamo alebo cez sprostredkovateľa poskytli, ponúkli alebo sľúbili úplatok inej osobe, a to všetko aj v súvislosti s obstarávaním veci súkromného záujmu, a potvrdzujú, že nevedia o tom, že by došlo k porušeniu tohto ustanovenia. Úplatkom sa na účely čl. 14 tejto zmluvy rozumie vec alebo iné plnenie majetkovej či nemajetkovej povahy, na ktoré nie je právny nárok. Za úplatok sa nepovažuje dar, ktorý nepresahuje bežné chápanie čestnej obchodnej praxe, je v súlade s dobrými mravmi súťaže, nie je spôsobilý privodiť ujmu iným súťažiteľom alebo spotrebiteľom a je primeraný okolnostiam, kedy predstavuje bežný prejav zdvorilosti alebo pohostinnosti, pokiaľ nemôže za žiadnych okolností v obdarovanom vzbudiť pocit zaviazanosti a ani podozrenie, že darca očakáva určité správanie alebo sa snaží darom ovplyvniť rozhodnutie obdarovaného; v prípade pochybností, či sú splnené podmienky pre to, aby sa určité plnenie považovalo za takýto dar, platí, že tieto podmienky splnené nie sú a jedná sa o úplatok. Konaním sa na účely čl. 14 tejto zmluvy rozumie aj opomenutie takého konania, na ktoré je osoba podľa okolností a svojich pomerov povinná.

14.3 Oznamovacia povinnosť. Zmluvné strany sa zaväzujú akékoľvek konanie zakázané podľa ods. 14.2 tejto zmluvy alebo prípravu naň bez zbytočného odkladu potom, čo sa o ňom dozvedia, oznámiť orgánu činnému v trestnom konaní alebo Policajnému zboru SR. Oznámenie je možné urobiť aj Objednávateľovi.

14.4 [bookmark: _Ref108987367]Účtovná evidencia. Zhotoviteľ sa zaväzuje, že všetky výnosy a príjmy získané v akejkoľvek súvislosti s touto zmluvou, všetky pohyby majetku v akejkoľvek súvislosti s touto zmluvou a všetky náklady a výdavky vynaložené v akejkoľvek súvislosti s touto zmluvou bude účtovne evidovať správne a úplne, že všetky účtovné záznamy, faktúry a iné dokumenty týkajúce sa uvedených účtovných prípadov budú verne odzrkadľovať charakter a množstvo uvedených účtovných prípadov a že žiadne plnenia neevidované v účtovnej evidencii nebudú realizované. Zhotoviteľ zároveň potvrdzuje, že nedošlo k porušeniu tohto ustanovenia.

14.5 [bookmark: _Ref108987319]Konflikt záujmov. Zmluvné strany sa ďalej zaväzujú prijať opatrenia na systémové riešenie možného konfliktu záujmov, najmä transparentné a dokumentované oznamovanie možného konfliktu záujmov, vystúpenie dotknutej osoby z rozhodovacieho procesu a jej nahradenie osobou, u ktorej konflikt záujmov nie je prítomný. Konfliktom záujmu sa na účely čl. 14 tejto zmluvy rozumie situácia, keď by obchodný, finančný, rodinný, politický alebo osobný záujem mohol zasahovať do úsudku osôb pri výkone ich zamestnania, povolania, postavenia alebo funkcie.

14.6 [bookmark: _Ref108987444]Dotknuté osoby. Zhotoviteľ sa zaväzuje, že povinnosti podľa ods. 14.2 až 14.5 tejto zmluvy uloží svojmu štatutárnemu orgánu, členom svojho štatutárneho a iných orgánov, svojim členom, zamestnancom a spolupracujúcim osobám, svojim zástupcom a ďalším osobám konajúcim v jeho mene alebo za neho vrátane svojich subdodávateľov, u ktorých identifikuje korupčné riziko alebo možnosť výskytu konfliktu záujmov s prihliadnutím k úlohám, ktoré tá-ktorá osoba v danom prípade prevzala alebo prevezme, alebo ktoré sa podieľajú na plnení povinností podľa ods. 14.4 tejto zmluvy. Korupčným rizikom sa na účely čl. 14 tejto zmluvy rozumie príležitosť, pravdepodobnosť alebo možnosť konania zakázaného podľa ods. 14.2 tejto zmluvy alebo existencia príčin alebo podmienok uľahčujúcich vznik situácie priaznivej pre konanie zakázané podľa ods. 14.2 tejto zmluvy.

15 OSOBNÉ ÚDAJE

15.1 Transparentné informácie o prípadnom spracúvaní osobných údajov Objednávateľom v súvislosti s plnením tejto zmluvy sú k dispozícii na webovom sídle Objednávateľa www.mhth.sk.

15.2 Každá zmluvná strana má postavenie samostatného prevádzkovateľa a je povinná samostatne plniť povinnosti podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe týchto údajov, ktorým sa zrušuje smernica 95/46/ES (všeobecné nariadenie o ochrane údajov), zákona č. 18/2018 Z.z. o ochrane osobných údajov a ich vykonávacích a ďalších súvisiacich predpisov.

15.3 Každá zmluvná strana je oprávnená po predchádzajúcom upozornení druhej zmluvnej strany zhotovovať obrazové snímky a obrazové a zvukové záznamy zo stretnutí (najmä kontrolných dní), telefonických rozhovorov a kontrol plnenia tejto zmluvy, pričom sa zmluvné strany dohodli a súhlasia s tým, že tieto nahrávky budú slúžiť ako rozhodujúci zdroj informácií a budú spôsobilým dôkazným prostriedkom.

16 UKONČENIE ZMLUVY

16.1 Odstúpenie od zmluvy sa spravuje príslušnými ustanoveniami Obchodného zákonníka, pokiaľ táto zmluva nestanovuje niečo iné.

16.2 Dôvody pre odstúpenie od zmluvy zo strany Objednávateľa sú uvedené taktiež v jednotlivých ustanoveniach tejto zmluvy. Ak je v tejto zmluve uvedené, že určité porušenie zmluvy zo strany Zhotoviteľa je podstatné, znamená to, že Objednávateľ je oprávnený od tejto zmluvy odstúpiť okamžite, ak v danom zmluvnom ustanovení nie je stanovená iná podmienka.

16.3 Zhotoviteľ je oprávnený odstúpiť od zmluvy, ak Objednávateľ je napriek písomnému upozorneniu Zhotoviteľa doručeného Objednávateľovi v omeškaní s úhradou ktorejkoľvek faktúry o viac ako tridsať (30) dní po doručení uvedeného písomného upozornenia.

16.4 Odstúpenie od zmluvy musí byť urobené v písomnej forme a stáva sa účinným jeho doručením druhej zmluvnej strane. Odstúpenie od zmluvy má účinky iba pre tie plnenia Zhotoviteľa, u ktorých ešte nedošlo k ich odovzdaniu a riadnemu prevzatiu Objednávateľom. Poskytnuté a Objednávateľom riadne prevzaté plnenie si zmluvné strany nebudú vracať (účinky ex nunc). Nároky žiadnej zo zmluvných strán vzniknuté vo vzťahu k plneniam už odovzdaným a riadne prevzatým Objednávateľom nebudú odstúpením od zmluvy dotknuté.

16.5 Pri ukončení zmluvy z akéhokoľvek dôvodu pred riadnym vykonaním Diela bude rozsah dovtedy vykonaných prác stanovený v súlade s ustanoveniami platnými pre riadne odovzdanie a prevzatie Diela, pričom sa tieto ustanovenia použijú v plnom rozsahu. Zhotoviteľ bude povinný najneskôr do pätnástich (15) pracovných dní odo dňa ukončenia tejto zmluvy podľa tohto odseku zmluvy vypratať stavenisko a protokolárne odovzdať Objednávateľovi všetky veci a doklady prevzaté od neho za účelom zhotovovania Diela, ako aj atesty, revízie, potvrdenia a doklady týkajúce sa dovtedy vykonaných častí Diela. Termín prevzatia a odovzdania dovtedy vykonaných častí Diela určí Objednávateľ a vhodným spôsobom ho oznámi Zhotoviteľovi, pričom Zhotoviteľ sa zaväzuje Objednávateľom stanovený termín rešpektovať. Zhotoviteľ bude pri ukončení zmluvy podľa tohto odseku oprávnený požadovať zaplatenie alikvotnej ceny za Dielo, ktorá zodpovedá rozsahu skutočne vykonaných prác do času ukončenia zmluvy. V prípade nesplnenia ktorejkoľvek povinnosti Zhotoviteľa uvedenej v tomto odseku je Objednávateľ oprávnený požadovať od Zhotoviteľa zaplatenie zmluvnej pokuty vo výške 1.000,- EUR za každý aj začatý deň omeškania Zhotoviteľa so splnením jeho povinnosti.

16.6 Predčasné ukončenie zmluvy bez ohľadu na zmluvnú stranu, ktorá túto zmluvu ukončila, sa nedotýka zodpovednosti Zhotoviteľa za vady dovtedy vykonaného Diela ani plynutia záručných dôb podľa tejto zmluvy.

16.7 Skončenie tejto zmluvy akýmkoľvek spôsobom nemá vplyv na ustanovenia tejto zmluvy o dôvernosti, ktoré zostávajú platné a účinné.

17 KOMUNIKÁCIA

17.1 Všetky listiny, objednávky, dokumenty, požiadavky, oznámenia či akékoľvek iné písomnosti budú medzi zmluvnými stranami zabezpečované listami doručenými poštou alebo osobne alebo e-mailom, pokiaľ v tejto zmluve nie je pre určitú formu komunikácie alebo Oznámenia vyhradený len určitý spôsob doručovania. Akákoľvek písomnosť zasielaná poštou sa považuje za doručenú dňom, kedy ju adresát prevzal alebo odmietol prevziať, alebo na tretí deň odo dňa podania príslušnej zásielky na pošte, ak sa uložená zásielka zaslaná na adresu podľa ods. 17.2 tejto zmluvy vrátila späť odosielateľovi. Ak bola akákoľvek písomnosť zasielaná e-mailom alebo doručovaná osobne v pracovný deň v čase hod do 14:00 hod., považuje sa za doručenú v momente prenosu, resp. jej skutočného doručenia, príp. odmietnutia prevzatia, inak v najbližší nasledujúci pracovný deň. 

17.2 [bookmark: _Ref108987866][bookmark: _Ref235544004]Pre Objednávateľa budú všetky písomnosti doručované na adresu:

	MH Teplárenský holding, a.s., závod Košice
Teplárenská 3, 040 01 Košice

a pre Zhotoviteľa budú všetky písomnosti doručované na adresu: 
	________________________________________________________
	________________________________________________________

alebo na akúkoľvek inú adresu alebo e-mailovú adresu, ktoré budú druhej zmluvnej strane vopred písomne oznámené.

17.3 [bookmark: _Ref235754803]Zmluvné strany sa zaväzujú bez zbytočného odkladu po uzatvorení tejto zmluvy písomne si navzájom oznámiť svoje kontaktné osoby s uvedením ich mien, priezvisk, e-mailových adries a telefónnych čísel. Pokiaľ zmluvné strany v písomnom oznámení neurčia inak, tieto kontaktné osoby budú poverené, resp. splnomocnené na vzájomnú komunikáciu zmluvných strán vo všetkých záležitostiach týkajúcich sa tejto zmluvy a jej plnenia. Zmluvné strany môžu vymedziť oblasť pôsobnosti príslušných kontaktných osôb, a to najmä na konanie v mene zmluvných strán vo veciach zmluvných, vo veciach technických, na výkon funkcie šéfmontéra, resp. technického dozoru a zmenového inžiniera, vo veciach BOZP, vo veciach ŽP, vo veciach kybernetickej bezpečnosti, prípadne v ďalších oblastiach týkajúcich sa realizácie tejto zmluvy. Poverenie, resp. splnomocnenie písomne oznámených kontaktných osôb trvá až do času zmeny alebo odvolania poverenia, resp. splnomocnenia, ktorým sa rozumie aj oznámenie nových kontaktných osôb druhej zmluvnej strane.

17.4 Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné doručenie písomnosti, najmä všetky zmeny týkajúce sa tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany, ako aj zmeny v kontaktných osobách. Ak niektorá zmluvná strana nesplní túto povinnosť, nie je oprávnená namietať, že neobdržala akúkoľvek písomnosť a zároveň zodpovedá za akúkoľvek takto spôsobenú škodu.

17.5 Komunikácia týkajúca sa plnenia tejto zmluvy bude prebiehať v slovenskom jazyku. Objednávateľ sa zaväzuje akceptovať aj komunikáciu v českom jazyku.

18 [bookmark: _Ref183694740]ZÁVEREČNÉ USTANOVENIA

18.1 Táto zmluva sa spravuje zákonmi SR bez prihliadnutia ku kolíznym normám. Súdy SR majú výlučnú právomoc na rozhodovanie akýchkoľvek sporov týkajúcich sa tejto zmluvy.

18.2 Právne vzťahy, pokiaľ nie sú osobitne upravené touto zmluvou, sa spravujú ustanoveniami tejto zmluvy, ktoré upravujú vzťahy obsahom aj účelom im najbližšie. Právne vzťahy neupravené touto zmluvou sa riadia ustanoveniami Obchodného zákonníka a v jeho rámci ustanoveniami zákona č. 40/1964 Zb. Občiansky zákonník v znení neskorších predpisov a ďalšími súvisiacimi predpismi.

18.3 Táto zmluva sa môže meniť dohodou zmluvných strán iba v písomnej forme. Ak dochádza k ukončeniu tejto zmluvy dohodou zmluvných strán, táto dohoda vyžaduje písomnú formu.

18.4 Ak by sa dôvod neplatnosti vzťahoval len na časť tejto zmluvy, bude neplatnou len táto časť.

18.5 Táto zmluva tvorí úplnú dohodu medzi zmluvnými stranami týkajúcu sa predmetnej záležitosti. Podpisom tejto zmluvy zanikajú všetky predchádzajúce písomné a ústne dohody súvisiace s predmetom tejto zmluvy a žiadna zo zmluvných strán sa nemôže dovolávať zvláštnych v tejto zmluve neuvedených ústnych dojednaní a dohôd.

18.6 Táto zmluva je vyhotovená v štyroch (4) rovnopisoch, po dvoch (2) pre každú zmluvnú stranu.

18.7 [bookmark: _Ref183694743]Táto zmluva nadobúda platnosť dňom podpisu oboma zmluvnými stranami a účinnosť dňom nasledujúcim po jej zverejnení podľa ods. 18.8 tejto zmluvy.

18.8 [bookmark: _Ref129683154]Zmluvné strany berú na vedomie, že Objednávateľ je v zmysle § 2 ods. 3 zákona č. 211/2000 Z.z. o slobodnom prístupe k informáciám (zákon o slobode informácií) v znení neskorších predpisov povinnou osobou, a preto je táto zmluva v zmysle § 5a zákona o slobode informácií v spojení s § 47a Občianskeho zákonníka č. 40/1964 Zb. v znení neskorších predpisov povinne zverejňovanou zmluvou. Zmluvné strany berú na vedomie, že účinnosť tejto zmluvy je v zmysle § 47a Občianskeho zákonníka v nadväznosti na § 5a zákona o slobode informácií podmienená jej zverejnením v Centrálnom registri zmlúv vedenom Úradom vlády SR.

18.9 Prílohy k tejto zmluve sú:
1. Príloha A – Plán servisných úkonov (servisu) motorov,
1. Príloha B – Podmienky bezpečného výkonu prác,
1. Príloha C – Zásady ochrany životného prostredia,
1. Príloha D – Politiky kybernetickej a informačnej bezpečnosti pre dodávateľov a tretie strany,
Príloha E – Zoznam subdodávateľov podľa Zákona o registri,
Príloha F – Zoznam subdodávateľov podľa Zákona o verejnom obstarávaní.

18.10 Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

Objednávateľ:	Zhotoviteľ:

Miesto:		Miesto:	
Dátum:		Dátum:	



			
MH Teplárenský hodling, a.s.	[OBCHODNÉ MENO – BUDE DOPLNENÉ]
Ing. Adrián Jenčo, LL.M., MBA	[MENO A PRIEZVISKO – BUDE DOPLNENÉ]
predseda predstavenstva	[FUNKCIA – BUDE DOPLNENÉ]



			
MH Teplárenský hodling, a.s.	[OBCHODNÉ MENO – BUDE DOPLNENÉ]
JUDr. Róbert Spál, LL.M., MBA	[MENO A PRIEZVISKO – BUDE DOPLNENÉ]
podpredseda predstavenstva	[FUNKCIA – BUDE DOPLNENÉ]






Príloha A – Plán servisných úkonov (servisu) motorov
	Id
	Instr.
	POPIS
	Poznámky
	45 000

	1
	 
	HLAVY VALCOV
	Možnosť repasu hláv valcov (dodané formou výmenného systému – delivered from exchange pool) - 4 motory × 20 ks
	 

	101
	2404
	Skrutky hlavy valcov
	
	C

	102
	2408
	Hlava valcov: max. vznetový tlak
	 
	C

	104
	4301
	Voľa sacích a výfukových ventilov a ventilov prívodu plynu
	
	C

	105
	2401
	Otáčacie zariadenie sacích a výfukových ventilov (systém rotocap)
	 
	R

	106
	2401
	Systém rozvodu sacích a výfukových ventilov
	 
	O

	107
	2401
	Sacie a výfukové ventily / ventilové sedlá: generálna oprava / výmena podľa opotrebenia
	 
	O

	108
	2401
	Vodítka sacích a výfukových ventilov: generálna oprava / výmena podľa opotrebenia
	 
	C

	109
	2408
	Meracie ventily
	 
	O

	111
	7230
	Tryská pred-komory
	 
	R

	112
	7220
	Ventily regulácie plynu
	 
	O

	113
	7225
	Ventily prívodu plynu
	Možnosť repasu ventilov prívodu plynu – (dodané formou výmenného systému – delivered from exchange pool) - 4 motory x 20 ks
	O

	114
	7240
	Zapaľovacie sviečky a silikónové tesnenie: výmena každé 2 000 a po opakovanom osadení hlavy valcov
	
	R

	115
	7230
	Zostáva kontrolného ventilu pred-komory (zostáva guľového ventilu)
	
	R

	116
	7232
	Prívod plynu do vstupnej pred-komory
	
	W

	117
	7240
	Vysoko napäťové káble a konektory: kontrola odporu
	 
	R

	3
	 
	VLOŽKY VALCOV
	 
	 

	301
	2301
	Honovanie: generálna oprava / výmena — podľa opotrebenia
	Demontáž, kontrola a čistenie vložiek valcov, montáž s novými tesneniami (4 motory × 20 ks).
	S

	303
	2301
	Karbónový rezný prstenec
	Kontrola po demontáži vložiek (4 motory × 20 ks).
	S

	4
	 
	PIEST / OJNICE
	 
	 

	401
	3201
	Puzdro piestneho čapu
	
	S

	402
	3201
	Piestny čap
	 
	S

	403
	3201
	Piest s drážkami pre piestny krúžok (medzera / vôľa)
	 
	S

	404
	3201
	Piestne krúžky
	 
	S

	405
	3202
	Panva ojničného ložiska. ojnica sa skladá z 3 častí
	 
	R

	406
	3202
	Panva ojničného ložiska. ojnica so skoseným delením
	
	R

	407
	3201
	Zostáva ojničného ložiska (kontrola ovality a povrchu)
	 
	S

	409
	3201
	Skrutky ojničného ložiska (ojnica s 3 častí)
	 
	R

	410
	3201
	Podložka. matice horné a spodné čapy (ojnica zo skoseným delením)
	 
	R

	5
	 
	KĽUKOVÝ HRIADEĽ
	 
	 

	501
	2201
	Hlavné ložiska a axiálne podložky (vrátane kontroly povrchu čapu ložiska)
	 
	S

	502
	3102
	Vychýlenie kľukového hriadeľa
	
	C

	504
	3302
	Korunové koleso zotrvačníka a pastorok spúšťača motora (pred použitím naneste pastu Molycote)
	
	C

	507
	3101
	Tlmič torzných vibrácií kvapalinového typu
	
	 C

	509
	3102
	Kľukový čap (kontrola povrchu)
	 
	C

	6
	 
	VAČKOVÝ HRIADEĽ
	 
	 

	601
	4101
	Ložiská vačkového hriadeľa a axiálne podložky
	 
	S

	603
	4101
	Vačkové hriadele sacích a výfukových ventilu
	 
	S

	604
	4102
	Pohon vačkové hriadele s ozubenými kolesami
	 
	S

	605
	5202
	Pohon regulátora
	
	S

	7
	 
	MAZACÍ OLEJ
	 
	 

	705
	8206
	Filtre maz. oleje s prvkami zo skleneného vlákna
	
	R 

	707
	8207
	Filtre odstredivého odlučovača maz. oleje: papierová vložka sa mení podľa potreby
	
	W

	708
	8203
	Plniace čerpadlo mazacieho oleja (elektrické)
	
	S 

	8
	 
	SYSTÉM PLNIACEHO VZDUCHU A VÝFUKOVÝ
	 
	 

	801
	b)
	Ložiská turbo-dúchadla: vid' značenie na tele turbo- dúchadla
	
	O

	802
	b)
	Rotor turbo-dúchadla: vid' značenie na tele turbo-dúchadla
	
	 O

	805
	b)
	Chladič plniaceho vzduchu: vyčistiť v prípade potreby
	
	 C

	808
	b)
	Turbo-dúchadlo VTG (s premenlivou geometriou lopatiek) / regulácia plniaceho tlaku
	
	O

	9
	 
	CHLADIACA VODA
	 
	 

	 901
	8501
	Kvalita a prietok chladiacej vody
	
	C 

	 902
	8503
	Čerpadlá chladiacej vody (vysokoteplotná a nízkoteplotná) s pohonom
	Možnosť repasu - čerpadlo chladiacej vody HT s pohonom (dodané formou výmenného systému – delivered from exchange pool) - 4 motory × 1 ks 
	O

	10
	 
	ALARM / SYSTÉM RIADENIA - INTERVALY
	 
	 

	1002
	1501
	Automatické zastavenie
	
	 C

	1005
	1501
	Blokády
	
	C

	1013
	1501
	Tiahla ovládacieho hriadeľa a kalibrácia palivového stojanu
	
	C 

	1017
	1501
	Snímač tlaku a snímače teploty
	 
	C

	1021
	-
	Senzor NOx
	
	 R

	11
	 
	OSTATNÉ
	 
	 

	1107
	b)
	Regulátor / akčný člen
	Regulátor / aktuátor (nová jednotka) 4 motory x 1 ks
	C

	1108
	-
	Riadiaci hriadeľ regulátora s ložiskami, ťahadlami a spojkami
	
	 C

	1109
	b)
	Štartovací vzduch: čistiť sitko každý rok, denne vypúšťajte vzduchový filter (keď je nainštalovaný)
	
	 C

	1111
	7301
	Izolácia výfukového potrubia
	 
	C

	1114
	b)
	Regulačná jednotka plynu: ročná kontrola vrátane výmeny filtra
	
	C

	1119
	7227
	Pružné pripojenia palivového plynu: vymeňte O-krúžky a tesnenia chápať ako opakujúci sa cyklus
	 
	R



Vysvetlivky:

	S
	=
	Demontáž / kontrola jednej položky a kontrola stavu (netesnosti, abnormálne opotrebenie, praskliny, kontaminácia atď.)

	C
	=
	Kontrola kompletná – je nutné skontrolovať všetky špecifikované súčasti

	W
	=
	Vyčistenie/zoradenie – jemné vyladenie všetkých súčasti na zaistenie optimálnej prevádzky

	0
	=
	Generálna oprava – kompletná renovácia za účelom obnovenia pôvodných špecifikácií súčastí

	R
	=
	Výmena – výmena kompletných jednotiek za originálne diely





Príloha B – Podmienky bezpečného výkonu prác
Čl. I 
Základné pojmy
1. Na účely tejto prílohy sa Objednávateľom rozumie objednávateľ podľa zmluvy a Dodávateľom zhotoviteľ podľa zmluvy.
Čl. II 
Práva a povinnosti Objednávateľa
1. Právo vykonávať kontrolu dodržiavania povinností, počas plnenia predmetu zmluvy, vyplývajúcich pre dodávateľa z podmienok prác, majú najmä, nie však výlučne nasledovní zamestnanci objednávateľa a ním poverené osoby:
0. vedúci útvaru, ktorý zabezpečuje predmet zmluvy;
0. zamestnanec útvaru poverený plnením predmetu zmluvy (koordinátor prác);
0. špecialista BOZP / manažér oddelenia BOZP;
1. Objednávateľ na základe písomnej žiadosti dodávateľa povolí dodávateľovi vstup a určí všeobecné podmienky vstupu, resp. pohybu v priestoroch objednávateľa podľa predmetu zmluvy.
1. Objednávateľ vydá dodávateľovi pre jeho zamestnancov, resp. tretie osoby v zmysle tohto bodu povolenie pre vstup osôb, vjazd dopravných mechanizmov a donášku pracovných prostriedkov do priestorov objednávateľa. Po ukončení zmluvy v zmysle termínov uvedených v zmluve bude každé povolenie ukončené.
1. Objednávateľ určí podmienky dodávateľovi najneskôr pri odovzdaní a prevzatí pracoviska:
0. pre vstup a pohyb osôb, vozidiel a mechanizmov v priestoroch objednávateľa,
0. miesto a spôsob pripojenia na zdroj technologickej vody,
0. miesto a spôsob pripojenia na zdroj el. energie – v prípade potreby podmienky pripojenia samostatným rozvádzačom,
0. sociálne priestory,
0. skladovacie priestory, miesto na skladovanie,
0. podmienky používania hasiacich prístrojov, lekárničiek, spôsob poskytovania prvej pomoci.
1. Objednávateľ zabezpečí pre dodávateľa pred začatím prác vstupné oboznámenie, zamerané na:
0. bezpečnosť a ochranu zdravia pri práci (právne a ostatné predpisy BOZP),
0. ochranu pred požiarmi (právne a ostatné predpisy OPP),
0. havarijný plán, traumatologický plán, postup pri vzniku pracovného úrazu, spôsob poskytovania prvej pomoci, opatrenia na vykonávanie záchranných prác,
0. požiarne poplachové smernice – spôsob vyhlásenia požiarneho poplachu, spôsob evakuácie, zabezpečenie protipožiarnej bezpečnosti pri prácach so zvýšeným nebezpečenstvom vzniku požiaru, číslo ohlasovne požiaru, podmienky používania hasiacich prístrojov,
0. zásady koordinácie vo vzťahu k činnosti, ktorá sa v priestoroch objednávateľa vykonáva (oboznámenie so zákazmi vstupu do iných priestorov spoločnosti, nebezpečnými priestormi, zvláštnym režimom a pod.),
0. vyskytujúce sa nebezpečenstvá a ohrozenia a ich účinky na zdravie a ochrana pred nimi,
0. ďalšie súvisiace interné predpisy objednávateľa.
Čl. III 
Zodpovednosť za odbornú a zdravotnú spôsobilosť
Dodávateľ zodpovedá za odbornú spôsobilosť (kvalifikáciu) a zdravotnú spôsobilosť svojich zamestnancov (vrátane subdodávateľov), oboznamovanie s právnymi a ostatnými predpismi na zaistenie bezpečnosti a ochrany zdravia pri práci, za školenie o ochrane pred požiarmi a za inú odbornú spôsobilosť potrebnú pre výkon zmluvných činností v priestoroch objednávateľa podľa predmetu zmluvy a to podľa právnych predpisov a ostatných predpisov na zaistenie BOZP a to bez ohľadu na jeho právny vzťah k fyzickým osobám.
Čl. IV 
Zodpovednosti a povinnosti dodávateľa
1. Dodávateľ je povinný zúčastniť sa pred začiatkom plnenia predmetu zmluvy na oboznámení BOZP a OPP vykonávaným objednávateľom, ktorého obsahom sú miestne podmienky v oblasti BOZP, OPP, predpisy prevádzkovateľa pre dané pracovisko, napr. miestne prevádzkové predpisy, bezpečnostné značenie, osobné ochranné pracovné prostriedky, traumatologický plán a lekárničky, evidencia úrazov a mimoriadnych udalostí, zákazy, nebezpečné priestory, zvláštny režim prác, požiarne poplachové smernice, evakuačné plány, hasiace prístroje a pod.
1. Dodávateľ je povinný predložiť pred začiatkom prác na vstupnom oboznámení BOZP a OPP všetky povolenia, oprávnenia, osvedčenia, preukazy a doklady zamestnancov potrebné pre danú činnosť podľa zmluvy, resp. objednávky 
1. Dodávateľ je povinný písomne dohodnúť spoluprácu zamestnávateľov podľa §18 zákona NR SR č. 124/2006 Z. z. o BOZP v znení neskorších predpisov, ktorí plnia predmet zmluvy resp. objednávky na spoločnom pracovisku tak, že môže byť ohrozená ich bezpečnosť alebo zdravie.
1. Povinnosti dodávateľa pri vybavovaní vstupu:
0. písomne požiadať objednávateľa o povolenie vstupu pre všetkých zamestnancov dodávateľa vrátane subdodávateľov, ktorí budú vykonávať činnosti v zmysle zmluvy;(formulár MHTH)
0. písomne predložiť objednávateľovi zoznam pracovných prostriedkov, náradia; v prípade zmeny resp. doplnenia pracovných prostriedkov bezodkladne aktualizovať predložené zoznamy pracovných prostriedkov, náradia; ( formulár MHTH)
0. písomne požiadať objednávateľa o povolenie vjazdu vozidiel s uvedením typu, EČV a účelu vjazdu vozidla (napr. dovoz materiálu, kontrolná činnosť a pod.). (formulár MHTH)

1. Pre práce v priestoroch objednávateľa je dodávateľ povinný:
0. preukázateľne upozorniť zodpovedného zástupcu objednávateľa na riziká vyplývajúce z činnosti, ktoré bude vykonávať v priestoroch a na pracoviskách a tieto majú vplyv na činnosť zamestnancov objednávateľa;
0. dodržiavať právne predpisy a ostatné predpisy na zaistenie BOZP a OPP,
0. dodržiavať usmernenia koordinátora bezpečnosti;
0. dodržiavať čistotu a poriadok na pracovisku a jeho okolí;
0. dodržiavať zákaz fajčenia a používania otvoreného ohňa v priestoroch objednávateľa; fajčenie je povolené na vyhradených (označených) miestach na fajčenie;
0. dodržiavať zákaz požívania alkoholických nápojov alebo omamných a psychotropných látok a zákaz pracovať pod ich vplyvom v priestoroch objednávateľa. Zástupca objednávateľa je oprávnený vykonať dychovú skúšku u zamestnanca dodávateľa preventívne alebo v prípade podozrenia, že tento zákaz je porušený. Zároveň platí zákaz prinášania alkoholických nápojov alebo omamných a psychotropných látok do priestorov a na pracoviská objednávateľa;
0. dodržiavať bezpečnosť premávky na vnútorných komunikáciách objednávateľa; parkovanie v areáli spoločnosti je povolené len na vyznačených miestach a parkoviskách;
0. rešpektovať bezpečnostné značenia a bezpečnostné signalizačné zariadenia (akustické, optické) na pracovisku ako aj dopravné značenie v areáli;
0. vybaviť svojich zamestnancov všetkými potrebnými osobnými ochrannými pracovnými prostriedkami (ďalej len „OOPP“) zodpovedajúcimi ich ohrozeniu pre výkon činnosti uvedenej v predmete zmluvy, ako aj na povinnosť ich používania (aj v prípade subdodávateľov a fyzickej osoby, ktorá je podnikateľom) a zabezpečí viditeľné označenie zamestnancov (vrátane fyzickej osoby, ktorá je podnikateľom) logom alebo názvom firmy;
0. zabezpečiť označenie užívaných priestorov názvom firmy Dodávateľa (vymedzených priestorov a pod.);
0. zdržiavať sa iba na určenom pracovisku a pohybovať sa len v určených priestoroch (rozumie sa aj prístup na určené pracovisko), pre príchod na pracovisko a odchod z pracoviska používať stanovené prístupové komunikácie;
0. používať výhradne miesta a spôsoby pripojenia el. energie, vody určené objednávateľom pri odovzdaní pracoviska;
0. uskladňovať náradie, materiál a ostatné veci len na mieste, ktoré odsúhlasí objednávateľ pri odovzdaní pracoviska;
0. zabezpečiť preukázateľné oboznámenie všetkých zamestnancov dodávateľa vrátane zamestnancov subdodávateľov zodpovednými zamestnancami dodávateľa, ktorí sa takéhoto oboznámenia preukázateľne u objednávateľa zúčastnili;
0. práce so stavebnou mechanizáciou (bager, žeriav a pod.) pod elektrickým vedením nn/vn/vvn a v jeho blízkosti vykonávať až po zaistení a zabezpečení pracoviska elektricky a mechanicky;
0. dodávateľ je povinný dodržiavať smernice a pokyny objednávateľa pre oblasť ochrany jeho majetku.
1. Dodávateľ je povinný na preukázateľne prevzatom pracovisku dodržiavať predpisy BOZP (napr. zákon č. 124/2006 Z. z. o BOZP v znení neskorších predpisov, vyhlášku Ministerstva práce, sociálnych vecí a rodiny SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov, súvisiace STN a pod.) a ochrany pred požiarmi pri prácach, ktoré bude v zmysle zmluvy vykonávať, a v plnom rozsahu zodpovedá za oblasť BOZP a ochranu pred požiarmi.
1. Dodávateľ v plnom rozsahu zodpovedá za vytvorenie podmienok na zaistenie BOZP a OPP, zabezpečenie a vytvorenie pracoviska na bezpečný výkon práce za účelom plnenia zmluvy a dodržiavanie všeobecne záväzných právnych predpisov, ako aj technických noriem.
1. Dodávateľ je povinný v oblasti bezpečnosti práce a ochrany zdravia pri práci a ochrany pred požiarmi dodržiavať okrem zákonných ustanovení aj ustanovenia osobitných interných predpisov vydaných objednávateľom.
1. Vyčlenené priestory bude dodávateľ udržiavať na svoje náklady v súlade s bezpečnostnými, požiarnymi, technickými a hygienickými predpismi.
1. Dodávateľ musí zabezpečiť, aby všetky vlastné pracovné prostriedky (nástroje, stroje, rebríky, lešenia, stavebné stroje, náradie atď.) boli v požadovanom technickom stave, riadne udržiavané, správne inštalované a certifikované, pokiaľ to vyžadujú osobitné predpisy (vrátane predpísaných odborných prehliadok, skúšok a kontrol). Pracovné prostriedky môžu obsluhovať len kvalifikované a skúsené osoby a ich obsluha musí byť vykonávaná v súlade s návodom od výrobcu. Je zakázané používať poškodené pracovné prostriedky, najmä ak sa poškodenie týka ochranných a bezpečnostných prvkov. Zo strany dodávateľa je zakázané používať pracovné prostriedky vo vlastníctve objednávateľa bez súhlasu príslušného zodpovedného zamestnanca objednávateľa.
1. Dodávateľ je povinný dodržiavať podmienky vykonávania činností spojených so zvýšeným nebezpečenstvom vzniku požiaru v zmysle vyhlášky Ministerstva vnútra SR č. 121/2002 Z. z. o požiarnej prevencii v znení neskorších predpisov, príslušných noriem a interných predpisov objednávateľa.
1. Ak dodávateľ spozoruje nebezpečie, ktoré by mohlo ohroziť zdravie alebo životy osôb, alebo spôsobiť prevádzkovú nehodu alebo poruchu technických zariadení, prípadne príznaky takéhoto nebezpečia, je povinný ihneď prerušiť prácu, oznámiť to neodkladne určenému zamestnancovi objednávateľa a podľa možnosti upozorniť všetky osoby, ktoré by mohli byť týmto nebezpečenstvom ohrozené. 
1. Dodávateľ je plne zodpovedný za prípadné pracovné úrazy vlastných zamestnancov na pracoviskách objednávateľa a za ich registráciu, evidenciu a je povinný plniť povinnosť podľa § 17 zákona č. 124/2006 Z. z. o bezpečnosti a ochrane zdravia pri práci v znení neskorších predpisov a vznik takejto udalosti oznámi bezodkladne aj objednávateľovi (špecialistovi BOZP/manažérovi BOZP), s cieľom zabezpečiť objektívne vyšetrovanie.
1. Dodávateľ je povinný ohlásiť objednávateľovi bez zbytočného odkladu (okamžite) vznik každej nebezpečnej a mimoriadnej udalosti (požiar, výbuch, nehodu, skoro nehodu a pod.), ktorá vznikne na pracovisku.
1. Dodávateľ je povinný nahlásiť v dostatočnom predstihu pred zahájením prác objednávateľovi plánovaný počet právnických alebo fyzických osôb s uvedením predpokladaného počtu zamestnancov na vykonávanie prác na pracovisku (subdodávateľov), zároveň je povinný viesť evidenciu zamestnancov od ich nástupu do práce až do opustenia pracoviska.
1. Dodávateľ je povinný predložiť zodpovednému zástupcovi objednávateľa bez zbytočného odkladu po podpísaní zmluvy, najneskôr však do 3 dní pred začatím plnenia predmetu zmluvy, údaje (meno a priezvisko, resp. obchodný názov, adresa, resp. sídlo, predmet výkonu prác) o právnických a fyzických osobách na vykonávanie prác na pracovisku (podzhotoviteľov). V prípade zmeny uvedených údajov je dodávateľ povinný toto bezodkladne nahlásiť zodpovednému zástupcovi objednávateľa, ktorý zabezpečuje výkon predmetu zmluvy/objednávky.
1. Pre prípad úrazu je dodávateľ povinný na pracovisku zabezpečiť lekárničku s potrebnými prostriedkami prvej pomoci. Zároveň v každej skupine musí byť prítomný potrebný počet vyškolených zamestnancov na poskytovanie prvej pomoci.
1. Dodávateľ zodpovedá objednávateľovi za to, že všetci jeho subdodávatelia ako kooperujúce firmy sa budú riadiť ustanoveniami týchto Podmienok a budú dodržiavať všetky povinnosti dodávateľa.
1. Dodávateľ poskytne objednávateľovi vyplnený formulár „Zoznam nebezpečných látok Dodávateľa“ pre všetky nebezpečné chemické látky, ktoré bude skladovať a používať v priestoroch objednávateľa. Dodávateľ je povinný mu predložiť aj karty bezpečnostných údajov k uvedeným látkam na požiadanie objednávateľa.
1. Dodávateľ je oprávnený demontovať ochranné zariadenia (kryty, zábradlia a pod.) po vykonaní náhradných ochranných opatrení a podľa vypracovanej dokumentácie (napr. projektovej dokumentácie, technologických postupov, analýzy rizík). 
1. Dodávateľ je povinný všetky ním zdemontované ochranné zariadenia  uviesť do pôvodného stavu.
1. Dodávateľ zabezpečí vypratanie pracoviska po ukončení plnenia predmetu zmluvy a uvedie pracovné miesto do pôvodného stavu tak, ako bolo pred začatím prác, alebo do stavu podľa dohody v prípade, že boli urobené zmeny.
Čl. V 
Porušenie povinností – sankcie
0. V prípade zistenia porušenia povinností vyplývajúcich z týchto Podmienok, právnych predpisov a ostatných predpisov BOZP, OPP zodpovední zamestnanci objednávateľa neodkladne na túto skutočnosť upozornia dodávateľa a zistené porušenie zaznamenajú.
0. Dodávateľ je povinný neodkladne nedostatky odstrániť. V prípade, že tak neurobí, sú zamestnanci objednávateľa oprávnení nariadiť prerušenie prác. Dôsledky a škody vyplývajúce z prerušenia prác znáša dodávateľ.
0. Za každé jednotlivé porušenie povinností vyplývajúcich z jednotlivých článkov týchto Podmienok, právnych predpisov a ostatných predpisov BOZP, OPP a zmluvy má objednávateľ právo uplatniť a dodávateľ povinnosť zaplatiť zmluvnú pokutu vo výške 500 €. Zaplatením zmluvnej pokuty nie je dotknutý nárok objednávateľa na náhradu škody.
0. Zamestnancovi dodávateľa, ktorý porušil povinnosti vyplývajúce z týchto Podmienok, právnych predpisov a ostatných predpisov BOZP, OPP a zmluvy opakovane, bude zakázaný vstup do priestorov objednávateľa.
0. Okrem uplatňovania sankcií podľa článku V. je dodávateľ povinný nahradiť všetky škody, ktoré spôsobil neplnením zmluvných povinností.
0. Ak zamestnanec dodávateľa odcudzí majetok objednávateľa, bude mu trvale zakázaný vstup do priestorov objednávateľa a konkrétny prípad bude postúpený na prešetrenie policajnému orgánu. Tým nie je dotknutý nárok objednávateľa na náhradu škody.
0. Postihy za požitie alkoholických nápojov a iných omamných a psychotropných látok pri vykonávaní predmetu zmluvy v priestoroch objednávateľa:
21. pri požití alkoholických nápojov a iných omamných a psychotropných látok zamestnanca dodávateľa (jeho subdodávateľa) zakáže objednávateľ zamestnancovi dodávateľa (jeho subdodávateľa) vstup do priestorov objednávateľa, a zároveň bude uplatnená voči dodávateľovi zmluvná pokuta vo výške 500 €;
21. v prípade odmietnutia zamestnanca dodávateľa (jeho subdodávateľa) podrobiť sa dychovej skúške alebo odberu krvi či lekárskemu vyšetreniu je objednávateľ oprávnený prerušiť práce, resp. zmluvné činnosti týkajúce sa zamestnanca dodávateľa (jeho subdodávateľa) do vyriešenia konkrétneho prípadu zodpovedným vedúcim dodávateľa. O takomto prerušení práce musí byť okamžite vykonaný záznam. Dôsledky a škody vyplývajúce z prerušenia prác znáša Dodávateľ;
21. odmietnutie podrobiť sa dychovej skúške alebo odberu krvi či lekárskemu vyšetreniu za účelom zistenia požitia alkoholických nápojov a iných omamných a psychotropných látok sa považuje za pozitívnu skúšku.
































Príloha C – Zásady
dodržiavania ochrany životného prostredia
v podmienkach MH Teplárenský holding, a. s. (závod Košice)

1 Všeobecné ustanovenia

1.1. Zásady ochrany životného prostredia v podmienkach MH Teplárenský holding, a. s. (ďalej len „Zásady“) sú neoddeliteľnou súčasťou zmluvy/objednávky.
1.2. Odchylné dojednania v zmluve majú prednosť pred znením Zásad. 
1.3. Uplatnením zmluvných pokút za nesplnenie povinností dodávateľa (zhotoviteľa)/nájomcu uvedených v Zásadách, nie je dotknuté právo objednávateľa/prenajímateľa na náhradu škody v celom rozsahu.
1.4. Ustanovenia, uvedené v týchto Zásadách platia v rovnakom rozsahu aj pre všetkých subdodávateľov a zamestnancov subdodávateľov, ktorí majú uzavretú zmluvu s dodávateľom (zhotoviteľom) za účelom dodávky plnenia alebo jej časti.
1.5. Dodávateľ (zhotoviteľ) sa zaväzuje dodržiavať pri príprave a realizácii predmetu zmluvy všetky právne predpisy vydané v oblasti ochrany životného prostredia.
1.6. Nájomca sa zaväzuje dodržiavať pri realizácii predmetu zmluvy všetky právne predpisy vydané v oblasti ochrany životného prostredia.

2 Zásady dodržiavania ochrany životného prostredia 

2.1 Nakladanie s chemickými látkami a chemickými zmesami

2.1.1 Dodávateľ (zhotoviteľ)/nájomca je povinný používať chemické látky (CHL) a zmesi (CHZ) v zmysle zákona č. 67/2010 Z. z. o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon) a nariadenia EÚ č. 1907/2006 o registrácii, hodnotení, autorizácii a obmedzovaní chemikálií (REACH), a nariadenia EÚ č. 1272/2008 o klasifikácii označovaní a balení látok a zmesí (CLP).
a) [bookmark: _Hlk188274407]Dodávateľ (zhotoviteľ) je povinný v dostatočnom časovom predstihu pred začatím plnenia predmetu zmluvy/objednávky (min. 14 dní pred ich dodaním na pracovisko) predložiť oprávnenej osobe objednávateľa (koordinátorovi prác), zoznam CHL a CHZ, ktoré bude pri svojej činnosti v priestoroch objednávateľa používať. K používaným nebezpečným CHL a CHZ je povinný predložiť Kartu bezpečnostných údajov (KBÚ) a na požiadanie pred-registračné, resp. registračné čísla CHL a CHZ v súlade s nariadením REACH. KBÚ musí byť v slovenskom jazyku.
b) Obaly všetkých CHL a CHZ používaných dodávateľom (zhotoviteľom) musia byť označené výstražnými symbolmi a popisnými štítkami v slovenskom jazyku v súlade s platnou legislatívou.
c) Ak dodávateľ (zhotoviteľ) používa iné CHL a CHZ ako bolo dohodnuté, alebo ich obaly nie sú označené výstražnými symbolmi a popisnými štítkami, má objednávateľ právo prerušiť alebo úplne pozastaviť zmluvné výkony dodávateľa (zhotoviteľa).
d) Dodávateľ (zhotoviteľ) je povinný v súvislosti s realizáciou zmluvných výkonov umožniť vykonať oprávnenej osobe objednávateľa (špecialistovi životného prostredia) kontrolu nakladania s CHL a CHZ za účelom preverenia správnosti používaných postupov. Porušenia povinnosti tohto ustanovenia dodávateľom (zhotoviteľom) bude považované za podstatné porušenie zmluvy s možnosťou okamžitého odstúpenia od zmluvy. 
e) Nie je povolené dodávateľovi (zhotoviteľovi)/nájomcovi vypúšťať CHL a CHZ do kanalizácie. 
f) Dodávateľ (zhotoviteľ) plne zodpovedá za zneškodnenie všetkých prázdnych obalov CHL a CHZ v súlade s platnou legislatívou SR.  
2.1.2 Dodávateľ (zhotoviteľ)/nájomca je povinný pri svojej činnosti nakladať s látkami poškodzujúcimi ozónovú vrstvu v súlade so zákonom č. 321/2012 Z. z. o ochrane ozónovej vrstvy v platnom znení.

2.2 Zhromažďovanie odpadov a nakladanie s odpadmi

2.2.1 Nájomca je zodpovedný za všetky odpady, ktoré vzniknú v súvislosti s jeho činnosťou pri plnení predmetu zmluvy. Odpady, ktoré vznikli v súvislosti s jeho činnosťou, uloží iba v zmluvne určenom priestore (v prenajatom priestore alebo na prenajatom pozemku) a následne zneškodní alebo zhodnotí na vlastné náklady. Nie je povolené odpady vzniknuté činnosťou nájomcu ukladať na miesta, ktoré nie sú predmetom nájmu, alebo nie sú zmluvne určené na ukladanie odpadov (do kontajnerov, na miesta uloženia odpadov alebo voľne na pozemky vo vlastníctve MH Teplárenský holding, a. s.). Nájomca je povinný a zaväzuje sa nakladať s odpadmi v súlade so zákonom č. 79/2015 Z. z. o odpadoch v znení neskorších predpisov.
2.2.2 Dodávateľ (zhotoviteľ) je povinný ukladať komunálny odpad (plastový, papierový a zmesový komunálny odpad), ktorý vznikne činnosťou jeho zamestnancov, do vlastných PVC vriec alebo iných vhodných nádob. Následne zozbieraný komunálny odpad uloží do kontajnerov, slúžiacich na ukladanie komunálneho a triedeného odpadu. Nie je povolené ukladať komunálny odpad, ktorý vznikol činnosťou dodávateľa (zhotoviteľa), do veľkokapacitných kontajnerov alebo iných kontajnerov umiestnených v areáloch a priestoroch prevádzok, ktoré sú určené na zhromažďovanie iných druhov odpadov, ani ho voľne umiestňovať na pozemky vo vlastníctve MH Teplárenský holding, a. s.
2.2.3 Dodávateľ (zhotoviteľ) je povinný a zaväzuje sa nakladať s odpadmi v súlade so zákonom 
č. 79/2015 Z. z. o odpadoch v znení neskorších predpisov, v súlade s hierarchiou odpadového hospodárstva uvedenou v § 6 a to najmä:
a) predchádzať vzniku odpadov, obmedzovať ich tvorbu a vzniknuté odpady prednostne zhodnocovať,
b) pri výkone činnosti spojenej so vznikom odpadov sa riadiť pokynmi určenej kontaktnej osoby objednávateľa, 
c) zhromažďovať odpady roztriedené podľa druhu odpadov a zabezpečiť ich pred znehodnotením, odcudzením alebo iným nežiaducim únikom, pričom priestory na zhromažďovanie odpadov určí dodávateľovi (zhotoviteľovi) objednávateľ (zamestnanec objednávateľa zodpovedný za realizáciu diela v súčinnosti so špecialistom životného prostredia),
d) zhromažďovať oddelene nebezpečné odpady podľa ich druhov, označovať ich určeným spôsobom (názvom odpadu, grafickým symbolom nebezpečných vlastností a identifikačným listom odpadu), miesto zhromažďovania nebezpečných odpadov zaistiť pred únikom škodlivín do pôdy, vody, ovzdušia.
2.2.4 V rámci ochrany ŽP je zhotoviteľ povinný predchádzať vzniku odpadov a s prípadnými odpadmi vznikajúcimi pri plnení tejto zmluvy je povinný nakladať alebo inak zaobchádzať v súlade s právnymi predpismi na úseku odpadového hospodárstva (ďalej len „OH“) tak, aby bol naplnený jeho účel. Pred začatím vykonávania stavebných prác týkajúcich sa diela a za účelom plnenia povinností podľa tohto odseku je zhotoviteľ povinný navrhnúť systém na monitorovanie a evidenciu vzniku odpadov vznikajúceho pri vykonávaní diela vrátane odpadu z obalov (ďalej len „odpad“), zaškoliť zamestnancov o správnom postupe pri nakladaní s odpadmi a triedení odpadov za účelom minimalizácie vzniku odpadov a optimalizácie nakladania s odpadmi a zabezpečiť zhodnotenie a recykláciu stavebného odpadu a odpadu z demolácií (ďalej len „stavebný odpad“) prostredníctvom spoločnosti, ktorá je podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov alebo rovnocennej právnej úpravy členského štátu a na základe príslušného súhlasu oprávnená vykonávať zhodnocovanie a recykláciu stavebného odpadu, a to preukázateľným uzatvorením zmluvného vzťahu s touto spoločnosťou o fyzickom nakladaní so vzniknutými stavebnými odpadmi s minimálnym rozsahom zmluvných podmienok upravujúcich:
a)  druhy stavebných odpadov, s ktorými bude nasledujúci držiteľ odpadu fyzicky nakladať,
b)  spôsob nakladania so stavebnými odpadmi u nasledujúceho držiteľa odpadu,
c)  plánovaný spôsob spracovania stavebných odpadov v prvom zariadení na spracovanie  odpadov, ak nejde o spracovateľa odpadu
d)  povinnosť byť držiteľom oprávnenia na nakladanie so stavebnými odpadmi platným počas trvania zmluvného vzťahu.
Uvedené zhotoviteľ preukáže objednávateľovi - koordinátorovi prác pred začatím vykonávania stavebných prác týkajúcich sa diela. Zhotoviteľ je ďalej povinný písomne oznámiť objednávateľovi - koordinátorovi prác najneskôr sedem pracovných dní pred začatím demolačných prác spôsob selektívnej demolácie obsahujúci aj druh, kategóriu, predpokladané množstvo odpadu a plánovaný spôsob, ktorým bude odpad zhodnocovaný, a najneskôr v lehote 60 dní po ukončení demolačných prác predložiť vyhodnotenie selektívnej demolácie obsahujúce druh, kategóriu, množstvo odpadu a spôsob, ktorým bol odpad zhodnocovaný.
        Zhotoviteľ je povinný používať systém separovaného zberu odpadu na stavenisku podľa podkladovej dokumentácie (časť zhromažďovanie, odvoz a zhodnocovanie odpadu) a systém na monitorovanie a evidenciu vzniku odpadov. Ak pri plnení tejto zmluvy vznikne stavebný odpad, odpad z vecí, ktoré nie sú vo vlastníctve objednávateľa (najmä z vecí vnesených na pracovisko zhotoviteľom vrátane obalov), alebo komunálny odpad, zhotoviteľ je povinný plniť povinnosti držiteľa odpadu pre tieto odpady, pričom za plnenie týchto povinností zodpovedá v plnom rozsahu a výlučne zhotoviteľ; to sa netýka kovového šrotu, odpadu z káblov a odpadu z farebných kovov. So stavebnými odpadmi (okrem kovového šrotu, odpadu z káblov a odpadu z farebných kovov) je zhotoviteľ povinný nakladať tak, že ich zabezpečí pred nežiaducim únikom a zabezpečí ich odvoz na miesto zhodnotenia a zabezpečí ich zhodnotenie prostredníctvom oprávnenej spoločnosti. Najmenej  70 % množstva stavebného odpadu (najmä betón, železobetón, tehly, dlaždice, asfalty, zeminy, drevo a sklo) určeného vo výkaze výmer (okrem kovového šrotu, odpadu z káblov a odpadu z farebných kovov, odpadu z izolačného materiálu a odpadu, ktorý vznikol pri výkopových prácach a zásypoch) musí byť zhodnotených recykláciou (najmä recykláciou alebo spätným získavaním ostatných anorganických materiálov oprávnenou spoločnosťou). Potvrdenie o príslušnom zhodnotení je zhotoviteľ povinný odovzdať objednávateľovi - koordinátorovi prác (najmä vážne lístky) na preukázanie splnenia uvedených povinností. Zhotoviteľ je povinný oznámiť objednávateľovi - koordinátorovi prác druh a predpokladané množstvo odpadu a s týmto odpadom nakladať podľa pokynov objednávateľa, najmä zabezpečiť ho pred znehodnotením, odcudzením alebo iným nežiaducim únikom, zhromaždiť odpad oddelene podľa druhov odpadov, kovový šrot, odpad z káblov a odpad z farebných kovov odovzdať objednávateľovi očistený od škodlivín a iných zložiek odpadu. Za nakladanie s nebezpečnými odpadmi, ktoré vzniknú dodávateľovi jeho činnosťou zodpovedá výlučne dodávateľ. 
2.2.5 Ak je súčasťou predmetu zmluvy/objednávky aj záväzok dodávateľa (zhotoviteľa) zabezpečiť zhodnotenie alebo zneškodnenie odpadov:
a) predloží dodávateľ (zhotoviteľ) v dostatočnom časovom predstihu pred začatím plnenia predmetu zmluvy/objednávky oprávnenej osobe objednávateľa (špecialistovi životného prostredia) kópiu vlastného oprávnenia na zhodnocovanie alebo zneškodňovanie odpadov, resp. kópiu oprávnenia organizácie, ktorá bude pre dodávateľa (zhotoviteľa) túto činnosť vykonávať. V prípade nakladania s nebezpečným odpadom a/alebo prepravy nebezpečného odpadu z MH Teplárenský holding, a. s. na miesto zhodnotenia, alebo zneškodnenia odpadu dodávateľa (zhotoviteľa), tiež kópiu oprávnenia na nakladanie a/alebo prepravu nebezpečného odpadu. Dodávateľ (zhotoviteľ) v dostatočnom časovom predstihu pred ukončením platnosti oprávnení a/alebo súhlasov a/alebo rozhodnutí uvedených v tomto písmene predloží oprávnenej osobe objednávateľa (špecialistovi životného prostredia) kópie novo vydaných dokumentov od príslušných orgánov štátnej správy odpadového hospodárstva, a to počas celej doby platnosti zmluvného vzťahu.
b) vzniknutý odpad zneškodní dodávateľ (zhotoviteľ) v súlade so zákonom č. 79/2015 Z. z. o odpadoch v znení neskorších predpisov, na vlastné náklady. Za škody spôsobené manipuláciou so znečisťujúcimi látkami plne zodpovedá dodávateľ (zhotoviteľ). V prípade vzniku odpadov (ostatných a nebezpečných) podľa vyhlášky č. 365/2015 Z. z. (katalóg odpadov), je dodávateľ (zhotoviteľ) povinný zabezpečiť ich zhodnotenie prostredníctvom osoby oprávnenej nakladať s odpadmi. V prípade, že nie je možné ich zhodnotenie, zabezpečí ich zneškodnenie v zmysle zákona č. 79/2015 Z. z. o odpadoch v znení neskorších predpisov. Doklady o zneškodnení odpadov (vážne lístky s uvedením ceny) odovzdá dodávateľ (zhotoviteľ) pri preberacom konaní zamestnancovi objednávateľa zodpovedného za realizáciu predmetu zmluvy.
c) v prípade, že realizácia diela prechádza z jedného kalendárneho roka do druhého, a v prípade vzniku ostatných a nebezpečných odpadov podľa vyhlášky č. 365/2015 Z. z. (katalóg odpadov), je dodávateľ (zhotoviteľ) povinný odovzdať doklady o zhodnotení, resp. zneškodnení odpadov (vážne lístky) zamestnancovi objednávateľa zodpovedného za realizáciu diela vždy do 31.12. príslušného kalendárneho roka. Zvyšné doklady o zneškodnení odpadov odovzdá zodpovednému zamestnancovi objednávateľa pri preberacom konaní. 
2.2.6 Dodávateľ (zhotoviteľ)/nájomca je povinný v súvislosti s realizáciou zmluvných výkonov umožniť vykonať oprávnenej osobe objednávateľa/prenajímateľa (špecialistovi životného prostredia) kontrolu zhromažďovania a nakladania s odpadmi za účelom preverenia správnosti používaných postupov. Porušenia povinnosti tohto ustanovenia dodávateľom (zhotoviteľom)/ nájomcom bude považované za podstatné porušenie zmluvy s možnosťou okamžitého odstúpenia od zmluvy.

2.3 Nakladanie so znečisťujúcimi látkami

2.3.1 Dodávateľ (zhotoviteľ)/nájomca je povinný a zaväzuje sa nakladať so znečisťujúcimi látkami (ZL) v zmysle požiadaviek zákona č. 364/2004 Z. z. o vodách, v platnom znení tak, aby nedošlo k ohrozeniu a znečisteniu pôdy, vôd a úniku ZL do kanalizácie. Zároveň je povinný svoju činnosť vykonávať tak, aby preventívnymi opatreniami predchádzal úniku, mimoriadnemu zhoršeniu alebo ohrozeniu kvality vôd. V prípade, že dôjde činnosťou dodávateľa (zhotoviteľa)/nájomcu k znečisteniu pôdy, povrchových alebo podzemných vôd, nezabezpečených plôch, túto skutočnosť neodkladne ohlási špecialistovi životného prostredia objednávateľa/prenajímateľa a dodávateľ (zhotoviteľ)/nájomca, ktorý svojou činnosťou spôsobil únik ZL, je povinný vykonať nevyhnutné opatrenia na zamedzenie šírenia znečistenia a rizika kontaminácie zložiek životného prostredia.
2.3.2 Dodávateľ (zhotoviteľ)/nájomca je povinný skladovať ZL v zabezpečených priestoroch, používané ZL je povinný ukladať do záchytných nádob a ukladať ich a manipulovať s nimi takým spôsobom, aby zabránil ich úniku.
2.3.3 Dodávateľ (zhotoviteľ)/nájomca zabezpečí zachytenie prípadných únikov prevádzkových kvapalín z motorových vozidiel použitím sorpčných prostriedkov.
2.3.4 Nájomca zodpovedá za kvalitu odpadových vôd vypúšťaných z prenajatých priestorov prípojkou vo vlastníctve MH Teplárenský holding, a. s do verejnej kanalizácie. Do kanalizácie možno vypúšťať len také odpadové vody, ktoré svojou kvalitou spĺňajú všetky ukazovatele určené vlastníkom a prevádzkovateľom lokálnej verejnej kanalizácie v jeho prevádzkovom poriadku.

2.4 Udržiavanie čistoty a poriadku na prenajatých pozemkoch

Nájomca je povinný udržiavať na prenajatých pozemkoch čistotu a poriadok, v prípade trávnatých porastov zabezpečiť ich pravidelné kosenie a odstraňovať na prenajatých pozemkoch náletové dreviny. 

3 Zodpovednosť za sankcie uplatnené orgánom štátnej správy ochrany životného prostredia a náhrada škody

3.1 Dodávateľ (zhotoviteľ)/nájomca je povinný nahlasovať špecialistovi životného prostredia objednávateľa/prenajímateľa a zamestnancovi objednávateľa zodpovedného za realizáciu predmetu zmluvy nedostatky a poruchy, ktoré by mohli ohroziť alebo priamo ohrozujú jednu alebo viac zložiek životného prostredia. 
3.2 V prípade vzniku ohrozenia životného prostredia zo strany dodávateľa (zhotoviteľa) /nájomcu, je dodávateľ (zhotoviteľ)/nájomca zodpovedný za odstránenie príčiny, následkov i za prípadnú finančnú náhradu škody v celom rozsahu do 15 dní od jej vyfakturovania objednávateľom/prenajímateľom. 
3.3 Ak v prípade zistenia poškodenia životného prostredia spôsobeného dodávateľom (zhotoviteľom)/nájomcom uplatní voči objednávateľovi/prenajímateľovi orgán štátnej správy ochrany životného prostredia sankcie, dodávateľ (zhotoviteľ)/nájomca sa zaväzuje tieto uhradiť v celom rozsahu do 15 dní od ich vyfakturovania objednávateľom.
3.4 V prípade porušenia predpisov vzťahujúcich sa na ochranu životného prostredia v priestoroch objednávateľa/prenajímateľa, spôsobených zamestnancami dodávateľa (zhotoviteľa)/nájomcu, môže si objednávateľ/prenajímateľ uplatniť u dodávateľa (zhotoviteľa)/nájomcu zmluvnú pokutu vo výške 1 000 € za každé porušenie. Porušenie povinností tohto ustanovenia dodávateľom (zhotoviteľom)/nájomcom bude považované za podstatné porušenie zmluvy s možnosťou okamžitého odstúpenia od zmluvy.
3.5 V prípade, že dodávateľ (zhotoviteľ)/nájomca spôsobí škodu na životnom prostredí, je povinný zabezpečiť jej odstránenie a uvedenie kontaminovaného priestoru/pozemku do uspokojivého stavu. V prípade, že tak nevykoná, zabezpečí odstránenie environmentálnej škody objednávateľ/prenajímateľ a dodávateľ (zhotoviteľ)/nájomca je povinný uhradiť náklady spojené s jej odstránením. Dodávateľ (zhotoviteľ)/nájomca zodpovedá objednávateľovi za všetky škody spôsobené porušením akejkoľvek povinnosti na úseku ochrany a tvorby ŽP vrátane. Za škodu sa považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku ochrany a tvorby ŽP vrátane nakladania s odpadmi, ak tieto povinnosti podľa tohto článku zaťažovali dodávateľa (zhotoviteľa)/nájomcu a nie objednávateľa, ktoré boli objednávateľovi uložené. Porušovanie pravidiel ochrany a tvorby ŽP vrátane nakladania s odpadmi zo strany dodávateľa (zhotoviteľa)/nájomcu oprávňuje objednávateľa bez ďalšieho kedykoľvek od Zmluvy odstúpiť.

4 Oznamovanie havárií 

V prípade úniku znečisťujúcich látok alebo vzniku havárie, pri ktorom hrozí riziko poškodenia zložiek životného prostredia, je dodávateľ (zhotoviteľ)/nájomca povinný oznámiť udalosť určenej kontaktnej osobe objednávateľa (zamestnancovi objednávateľa zodpovedného za realizáciu diela) /prenajímateľa resp. špecialistovi životného prostredia).

5 Kontaktné údaje objednávateľa/prenajímateľa za oblasť ochrany životného prostredia 
 
Závod Košice

Špecialista životného prostredia 
(oznamovanie havarijnej situácie, nakladanie s odpadmi, nakladanie so znečisťujúcimi látkami)
Ing. Stanislav Dzuričko     
tel. č.: +421 055/619 2372
e-mail: stanislav.dzuricko@mhth.sk

Špecialista životného prostredia 
(znečistenie ovzdušia)
Mgr. Tomáš Hargaš
tel. č.: + 421 55/619 2371
e-mail: tomas.hargas@mhth.sk


Príloha D – Smernica
Politiky kybernetickej a informačnej bezpečnosti pre dodávateľov a tretie strany

Túto prílohu  tvorí samostatný dokument s vlastným číslovaním.



Príloha E – Zoznam subdodávateľov podľa Zákona o registri
	Zoznam subdodávateľov podľa Zákona o registri (v tejto prílohe ďalej len „subdodávateľ)
	Údaj o predpokladaných finančných plneniach v prospech subdodávateľa [€]
	
	
	
	

	
	Označenie (zvyčajne obchodného) registra, v ktorom je subdodávateľ zapísaný, a číslo zápisu
	
	
	
	

	
	IČO subdodávateľa
	
	
	
	

	
	Sídlo alebo miesto podnikania subdodávateľa
	
	
	
	

	
	Obchodné meno subdodávateľa
	
	
	
	



Príloha F – Zoznam subdodávateľov podľa Zákona o verejnom obstarávaní
	Zoznam subdodávateľov podľa Zákona o verejnom obstarávaní (v tejto prílohe ďalej len „subdodávateľ)
	Údaje o osobe (osobách) oprávnenej konať za subdodávateľa v rozsahu meno a priezvisko, adresa pobytu a dátum narodenia
	
	
	
	Zhotoviteľ týmto na svoju česť vyhlasuje, že každý zo subdodávateľov podľa Zákona o verejnom obstarávaní spĺňa alebo najneskôr v čase začatia realizovania ním vykonávanej časti Diela a/alebo činnosti podľa zmluvy bude spĺňať podmienky stanovené všeobecne záväznými právnymi predpismi na úseku verejného obstarávania, najmä podmienky účasti týkajúce sa osobného postavenia v rozsahu podľa článku 15 ods. 15.2 súťažných podkladov, ako aj všetky ostatné podmienky stanovené všeobecne záväznými právnymi predpismi pre týmto subdodávateľom vykonávanú časť Diela a/alebo činnosti podľa zmluvy, a že u subdodávateľa neexistovali a neexistujú dôvody na vylúčenie podľa ustanovenia § 40 ods. 6 písm. a) až g) a ods. 7 Zákona o verejnom obstarávaní a podľa rozhodnutia objednávateľa ani podľa §10 ods. 4 a §40 ods. 8 Zákona o verejnom obstarávaní.

V ____________ dňa _______________			____________________________________________________________ (podpisy)


	
	Označenie (zvyčajne obchodného) registra, v ktorom je subdodávateľ zapísaný, a číslo zápisu
	
	
	
	

	
	IČO subdodávateľa
	
	
	
	

	
	Sídlo alebo miesto podnikania subdodávateľa
	
	
	
	

	
	Obchodné meno subdodávateľa

